چوار یاریزانی عەرەب لە یۆرۆ ئەسپی خۆیان تاو دەدەن\nڕێكان عەزیز 10/06/2021 - 11:52 وەرزش/جیهانی\nتەنها یەك رۆژ ماوە , یارییەكانی یۆرۆی (2020) لە (11) یاریگا و وڵات دەستپێدەكات كە بریار بوو ئەم پاڵەوانیەتیە لە هاوینی رابردوو ئەنجامبدرێت بەڵام بەهۆی ڤایرۆسی كۆرۆنا و قەیرانە تەندروستییەكان بۆ ئەمساڵ دواخرا.\nبۆ جاری یەكەمە لەمێژووی یۆرۆ , لە زیاتر لەچەند وڵاتی ئەنجامبدرێت و ئەمجارە لە (11) وڵات یارییەكان بەرێوەدەچن , ئەمەش گروتینێكی زۆری بۆ پاڵەوانیەتییەكە دروست كردووە.\nپاڵەوانیەتی جامی نەتەوەكانی ئەوروپا یان یۆرۆ بە دووەم بەهێزترین پاڵەوانیەتی لەسەر ئاستی هەڵبژاردەكان دادەنرێت لەدوای یارییەكانی جامی جیهانی , بریاریشە رۆژی هەینی بەیاری نێوان توركیا و ئیتاڵیا دەست پێ بكات.\nئەوەی لەم راپۆرتە مەبەستە , چوار یاریزانی بەرەگەز عەرەب هەن بەدوای سەركەوتن دەگەرێن لەم پاڵەوانیەتیە و دەیانەوێت ببنە ناوێكی دیار لە كێبركێیەكان.\nیەكەم یاریزان كەریم بنزیمەی فەرەنسییە كە دوار چوار ساڵ بۆ جاری یەكەم بانگهێشتی یارییەكانی هەڵبژاردەی فەرەنسا كرایەوە , ئەم ئەستێرەیەی یانەی ریال مەدرید بە رەگەز جەزائیرییە و هەڵگری رەگەزنامەی فەرەنسایە , لەگەڵ هەڵبژاردەی كەڵە شێرەكان (82) یاری ئەنجامداوە و (27) گۆڵی تۆماركردووە و (19) گۆڵی دروست كردووە.\nكەریم بنزیمە سێیەم یۆرۆیە بەشداری دەكات ، بەڵام بەدوای یەكەم گۆڵ دەگەرێت لە پاڵەوانیەتیەكە, پێشتر لەهەردوو جار نەیتوانیوە تۆڕی گۆڵی ركابەر بهەژێنێت ، بۆ ئەمەش پشت بە ئامارەكانی مۆندیال دەبەستێت كە توانیبووی لە (2014) گۆڵ بۆ هەلبژاردەی فەرەنسا تۆمار بكات.\nكەریم بنزیمە لەم وەرزە لەگەڵ ریال مەدرید ئاستێكی بەرزی پێشكەش كرد ، لەسەرجەم پێشبركێیكان بەشداری 46 یاری كرد , توانی (30) گۆڵ بۆ یانەكەی تۆماربكات.\nدووەم یاریزان ویسام بن یەدیری تونسییە كە لەریزەكانی هەڵبژاردەی فەرەنسا و یانەی مۆناكۆ یاری دەكات ، ئەم یاریزانە لەگەڵ هەڵبژاردەی كەڵەشێرەكان توانیویەتی(13) یاری بەشداری بكات ، لەوكاتەی (2) گۆڵی تۆماركردووە و (2) گۆڵی دروست كردووە.\nسێیەم یاریزانیش لە بەلجیكایە ئەویش ناسر شازڵییە تەمەنی بۆتە (31) ساڵ و بەرەگەز خەڵكی وڵاتی مەغریبە و هەڵگری رەگەزنامەی بەلجیكایە , ئەم یاریزانە لە (64) بۆنە بە درێسی بەلجیكا بەدیاركەوتووە (8) گۆڵی تۆماركردووە و (9) گۆڵی بۆ هاورێیەكانی دروست كردووە.\nچوارەم یاریزانیش ، یاسین ئەمینە كە لەریزەكانی هەڵبژاردەی فینلەندا یاری دەكات ، ئەم ئەستێرەیە بۆ جاری یەكەمە لە یۆرۆ بە درێسی هەڵبژاردەكەی بەدیار دەكەوێت كوڕی باوكێكی مەغریبییە و ئەمساڵ ئاستێكی نمونەیی لەگەڵ یانەكەی پێشكەش كردووە.


سەرۆک وەزیرانی بەریتانیا دوای تووشبوونی بە کۆرۆنا و کەرەنتینە لە ماڵەوە، بە هۆی خراپتر بوون و تێکچوونی باری تەندروستیی برایە بەشی چاودێری وردی نەخۆشخانە.\nزیاتر لە ملیۆنێک و ٣٤٧ هەزار تووشبوون بە کۆرۆنا تۆمارکراوە\nبەپێی دوایین ئامارەکان ژمارەی ئەو کەسانەی لە سەرتاسەری جیهان بە کۆرۆنا گیانیانلەدەستداوە گەیشتووەتە ٧٤ هەزار و ٧٦٨ کەس و ژمارەی تووشبووانیش یەک ملیۆن و ٣٤٧ هەزار و ٣٣٠ کەسە.\nلەگەڵ بەرزبوونەوەی ئاماری قوربانیانی کۆرۆنا ڤایرۆس لە جیهان، ئەوروپا پاشەکشەیەکی بەرچاوی کردووە بەراورد بە هەفتەی ڕابردوو، ئەمریکاش وەک ئەوەی ترامپ هۆشداری دا، هەفتەیەکی قورسی...\n6 أبر - 14:46\nمردن بە کۆرۆنا لە ٧٠ هەزار نزیک بووەتەوە\nوەک ئەوەی لە سەرەتاوە پێشبینی کرابوو کە ٧٠ هەزار کەس لە جیهاندا بە کۆرۆنا ڤایرۆس گیان لەدەستدەدەن، ئێستا ئامارەکە نزیک بووەتەوە لەو ژمارەیە و لە چەند کاتژمێری داهاتوودا ئەو...\n6 أبر - 10:25


پەیوەندییەکی هاوبەشانەی تۆکمە وبنیاتنەر لەنێوان هەولێر وبەغدا\nهاوبه‌شی بنیاتنه‌رانە و سه‌قامگیر له‌گه‌ڵ به‌غدا\nحكوومه‌تی ئێستا، نوێنه‌رایەتی سه‌رده‌مێكی نوێی هه‌رێمی كوردستان ده‌كات، ئه‌وه‌ش واتا په‌یوه‌ندییه‌كی نوێ له‌گه‌ڵ هاوبه‌شه‌كانمان له كۆماری عێراقی فیدرال، كاری له پێشینه‌ش گه‌شه‌پێدانی هاوبه‌شی بنیاتنەر و سه‌قامگیره له‌گه‌ڵ به‌غدا، كه له‌سه‌ر بنه‌مای رێزگرتنی هاوبه‌ش و هه‌ماهه‌نگی ئامانجدار ده‌بێت، ئه‌وه‌ش به تێگه‌یشتنێكی روون بۆ ماف و ئه‌ركه‌كانی هه‌ردوولا ده‌بێت.\nكۆمه‌ڵێك به‌رژه‌وه‌ندی هاوبه‌ش له‌گه‌ڵ به‌غدا بە یەکەوە دەمانبەستنەوە، وه‌كو بازرگانی، ئاسایشی سنووره‌كان و گه‌شه‌سه‌ندنی ئابووری بۆ هاووڵاتییانمان، هیچ یه‌كێك له‌و به‌رژه‌وه‌ندییانه‌ش به‌دی نایه‌ن، ته‌نیا لە رێگه‌ی هاوبه‌شییه‌كی راسته‌قینه نەبێت، نه‌ك كێبڕكێی به‌رده‌وام. چه‌ند پرسێكی درێژخایه‌ن هه‌ن كه پێویستیان به چاره‌سه‌ری پێویست هه‌یه و حكوومه‌تیش پابه‌نده به دۆزینه‌وه‌ی رێگه‌چارەی نوێ بۆ گفتوگۆ، پێویسته ئامانج له گفتوگۆكانیش دووركه‌وتنەوە بێت له ململانێكانی رابردوو، له پێناو گه‌شه‌پێدانی رێبازێكی نوێ، بۆ ئه‌و ئاسته‌نگه هاوبه‌شانه‌ی رووبه‌ڕوومان ده‌بنه‌وه.\nده‌ستوور بنه‌مایه‌كی جه‌وهه‌رییه له گفتوگۆكان له‌گه‌ڵ به‌غدا، ئه‌وه‌ش تیمێكی باڵای حكوومه‌تی هه‌رێمی كوردستان دانوستانه‌كان به‌ڕێوه‌ده‌بات، كه سه‌رنج ده‌خرێته سه‌ر ئه‌م خاڵانه‌ی خواره‌وه:\nده‌رماڵه و به‌شه بودجه‌ی ساڵانه‌ی هه‌رێمی كوردستان\nهه‌وڵ بۆ دابه‌شكردن و به‌ده‌ستهێنانی پشكێكی دادپه‌روه‌رانه‌ی سامانی وڵات ده‌ده‌ین له بودجه‌ی ساڵانه، ئه‌وه‌ش به رێككه‌وتنێكی دادپه‌روه‌ر و به‌رده‌وام بۆ كوردستان.\nدابه‌شكردنی سامانی نه‌وت و گاز\nهه‌وڵی ته‌واو بۆ جێبه‌جێكردنی هه‌ردوو مادده‌ی 111 و 112ی ده‌ستووری عێراقی فیدرالی ده‌ده‌ین، كه مافه‌كانی كوردستان دەپارێزێت. ئەمەش بەندە به دابه‌شكردنێكی دادپه‌روه‌رانه‌ی نه‌وت و گاز و گه‌شه‌پێدانی ئه‌و كه‌رته. ئه‌گه‌ر پشتیوانی له‌وه بكرێت، به‌رنامه‌ی حكوومه‌ت شه‌فافیه‌ت و وه‌به‌رهێنانی زیاتر له كه‌رتی نه‌وت گازدا ده‌كات، هاوكات ئاستی هه‌نارده‌ی نه‌وتی عێراق و هه‌رێمی كوردستانیش زیاتر ده‌بێت.\nهه‌ماهه‌نگی سه‌ربازی و ئه‌منی\nكار له‌سه‌ر به‌هێزكردنی توانا سه‌ربازییه‌كان ده‌كه‌ین، بۆ به‌ره‌نگاربوونه‌وه‌ی هه‌ڕه‌شه هاوبه‌شه‌كان و چاره‌سه‌ركردنی ئه‌و گۆڕانكارییه ئه‌منییانه‌ی كه له‌ناوچه كوردستانییه‌كان رووده‌ده‌ن، له‌گه‌ڵ ده‌سته‌به‌ركردنی مافه‌كانی پێشمه‌رگه و جێگیركردنی ئه‌و هێزه له چوارچێوه‌ی سیسته‌می به‌رگری عێراق.\nناوچه جێناكۆكه‌كان (ناوچه كوردستانییه‌كانی ده‌ره‌وه‌ی ئیداره‌ی هه‌رێم)\nئێمە کار دەکەین بۆ چارەسەرکردنی ناوچە کێشە لەسەرەکان لە ژێر رۆشنایی نەخشە ڕێگایەک کە بەگوێرەی ماددەی 140 ی دەستوور بێت. هەتا ئەو نەخشە ڕێگایەش جێبەجێدەکرێت، حکومەت کاری لە پێشینەی هەماهەنگی و هاوبەشیی ئەمنیی و ئیدارییە لەگەڵ بەغدا لە ناوچە جێ ناکۆکەکان.\nكار له‌سه‌ر به‌هێزكردنی هه‌ماهه‌نگی سیاسی ده‌كه‌ین له‌گه‌ڵ حكوومه‌تی به‌غدا، له‌گه‌ڵ جه‌ختكردنه‌وه له بنه‌مای هاوبه‌شی راستەقینە و ته‌وافوق و هاوسه‌نگی كه له ده‌ستووردا هاتووه.\nقه‌ره‌بووكردنه‌وه‌ی كه‌سوكاری شه‌هیدان\nبە ڕەچاوکردنی ماددەی 132ی دەستوور، ئێمە پشتگیریی لە مافی دەستووری خۆمان بۆ قەربووکردنەوەی شەهیدەکان، قوربانیانی ئەنفال و ئەوانەی رژێمەکانی پێشوو کاریگەریی لەسەریان جێهێشتووە دەکەین.


ووتەی زنایانی ئیسلام | ماڵپەری قورئانی پیرۆز\nووتەی زنایانی ئیسلام\nهه‌زار وته له وته‌کانى ئیمامى عه‌لى...46-50\nنووسینى: عبدالحمید شیخ حسین المصری...وه‌رگێرانى: ابراهیم عبدالله قه‌لاتووه‌کانى....کتێبخانه‌ى محوی....46- چه‌ند رۆژوگر هه‌ن که ته‌نیا تینوێتى یان بۆ ده‌مینێته‌وه.\nهه‌ندێ له ووته‌ى زانیان\nعبداالله کورى موبارک ره‌حمه‌تى خواى لێ بێت ده‌فه‌رموێت : چه‌ند کردوه‌ى بچوک به نیه‌تى چاک گه‌وره و زیاد بووه‌و چه‌ند کرده‌وه‌ى گه‌وره‌ش به نیه‌تى خراپ بچوک بۆته‌وه\nقال ابن المبارک -کما فی السیر ٨/٤٠٠ - : (( رب عمل صغير تكثره النية، ورب عمل كثير تصغره النية ))\nهه‌زار وته‌له وته‌کانى ئیمامى عه‌لى...41-45\nنووسینى: عبدالحمید شیخ حسین المصری وه‌رگێرانى: ابراهیم عبدالله قه‌لاتووه‌کانى....کتێبخانه‌ى محوی... 41- هه‌موو هاریکارى و یارمه‌تى یه‌ک به‌گوێره‌ى توانا ده‌بێت.\n٤٢- که‌سێک که ده‌ست بڵاویی نه‌کات هه‌ژار نابێت.\nئامۆژگاری وحیکمه‌ته‌کانی ئیمامی شافعی.....ووته‌ى زانایان\nنووسینی : هارون نوح طه.....کتێبخانه‌ى محوی....پێشه‌وا شافعی ڕه‌حمه‌تی خوای لێ بێ ده‌فه‌رمووێ: هه‌رکه‌سێک ببێته قازی ودادوه‌ر به‌لام فه‌قیر و که‌م ده‌رامه‌ت نه‌بێ ئه‌وا ئه‌و که‌سه دزه وماڵی خه‌ڵکی ده‌دزێ.\nهه‌زار وته له وته‌کانى ئیمامى عه‌لى.....(36-40)\nنووسینى:عبدالحمید شیخ حسین المصری.....وه‌رگێرانى: ابراهیم عبدالله قه‌لاتووه‌کانى 36 -دنیا وه‌کو ده‌روویه‌کى ته‌نگه‌به‌ر وایه به‌ره‌و هه‌وارگه‌یه‌کى خۆش و فراوان.\nوته‌ى زانایان ده رباره‌ى کات\nحه‌سه‌نى به‌سرى ره زاى خواى لێ بێ ده فه‌رموێ:ئه‌مرۆ میوانته و ده‌ڕوات,یان سوپاست ده‌کات یان لۆمه‌ت ده‌کات\nسه‌هلى ته‌سته‌رى ده‌لێ: دوێنێ مرد,ئه‌مرۆ له سه‌ره مه‌رگدایه,سبه‌ینێ له‌دایک نه‌بووه.\nهه‌زار وته له وته‌کانى ئیمامى عه‌لى......(31-35)\nکتێبخانه‌ى محوى...نووسینى:عبدالحمید شیخ حسین المصری....وه‌رگێرانى:ابراهیم عبدالله قه‌لاتووه‌کانى 31- ئه‌و زانایه‌ى که‌کار به زانینه‌که‌ى ناکات نه‌زانین ده‌یپێکێت و عیلم و زانسته‌که‌شی سوودى پێ ناگه‌یه‌نێت.\nهه‌زار وته له وته‌کانى ئیمامى عه‌لى(ر.خ).....(26-30)\nکتێبخانه‌ى محوی....نووسینى:عبدالحمید شیخ حسین المصری....وه‌رگێرانى:ابراهیم عبدالله قه‌لاتووه‌کانى\n٢٦- دانایی له ئینسانى بڕوادار ون بووه، وه دانایی و زانست وه‌ربگره له هه‌ر که‌سێک بێت، ئه‌گه‌ر دوو ڕووش بێت.\nهه‌زار وته له وته‌کانى ئیمامى عه‌لى...(21-25)\nکتێبخانه‌ى محوی...نووسینى:عبدالحمید شیخ حسین المصری.....وه‌رگێرانى:ابراهیم عبدالله قه‌لاتووه‌کانى21- مرۆڤى نه‌زان له هه‌موو شتێکدا زیاده‌ره‌وى ده‌کات.\nهه‌ندی له وته‌ى زانایان...(4)\nبا ته‌مه‌نیشت گه‌وره بێت هه‌ر به‌رده‌وام به له‌سه‌ر خوێندن\nبا پێش ژن هێنان ماڵێکى باشت هه‌بێت\nبا ڕواڵه‌ته‌کان هه‌ڵت نه‌خه‌ڵیتێنن\nبا سزاکان له‌گه‌ڵ تاواندا بگونجێت\nبا هاوڕێ بین به‌ڵام کیسه‌مان جودا بێت\nبا هاوڕێت که‌م بیت و ناسراوت زۆر بێت\nهه‌زار وته له وته‌کانى ئیمامى عه‌لى (16-20)\nنووسینى: عبدالحمید شیخ حسین المصری وه‌رگێرانى: ابراهیم عبدالله قه‌لاتووه‌کانى 16- ماڵ و سامان سه‌رچاوه‌و جڵه‌وکێشى ئاره‌زووه‌کانه.\n١٧- ئه‌وه‌ى بتترسێنێت وه‌کو ئه‌وه وایه که موژده‌ت بداتێ.\nهه‌زار وته له وته‌کانى ئیمامى عه‌لى....(11-15)\nنووسینى:عبدالحمید شیخ حسین المصری....وه‌رگێرانى: ابراهیم عبدالله قه‌لاتووه‌کانى 11-ئاگات له پیاوى خانه‌دان بێت ئه‌گه‌ر برسى بوو یان ئه‌گه‌ر ئیهانه‌ت کرد، وه ئاگات له ناکه‌س به‌چه‌بێت ئه‌گه‌ر تێرى خوارد.\nهه‌زار وته له وته‌کانى ئیمامى عه‌لى...6-10\nکتێبخانه‌ى مه‌حوی ....نووسینى: عبدالحمید شیخ حسین المصری.......وه‌رگێرانى: ابراهیم عبدالله قه‌لاتووه‌کانى6- به‌ڕێزترین ده‌وڵه‌مه‌ند ئه‌و که‌سه‌یه که منه‌ت به‌سه‌ر خه‌ڵکیدا نه‌کات.\nهه‌زار وته له وته‌كانی ئیمامی عه‌لی....(1-5)\nكتێبخانه‌ی محوی....نوسینی : عبدالحمید شیخ حسین المصری....وه‌رگێرانی : ابراهیم عبدالله قه‌لاتووه‌كانی\nهاوتا و هاوبه‌ش په‌یدا کردن بۆ خوا........ووته‌ى زانایان...(3)\nنه‌که‌ى که‌سێک یان شتێک بکه‌ى به هاوبه‌ش و هاوتاى خوا ، چونکه به ڕاستى هاوتا و هاوبه‌ش (شرك) په‌یدا کردن بۆ خوا سته‌مێکى گه‌وره‌یه‌و که مرۆڤ له خۆى ده‌کات...


توێژینەوەیەکی وردو تێرو تەسەل لەبارەی (حەیزو نیفاس لە شەریعەتی ئیسلام)ەوە\nبه‌رواری دابه‌زاندن: 22/02/2021 : 10:51:04\nئەم توێژینەوەیە تایبەتە کە هەڵێنجراوی زیاتر لە 30 پەرتووکی فیقهی و شەرعیە، لە ئاماده‌كردني بەرێز مامۆستا مەلا محمود گەڵاڵی پێشنوێژو وتارخوێنی مزگەوتی کۆمەڵگەی گەڵاڵە لە سۆران.\nنووسەر هەوڵی داوە به‌شێوه‌یه‌كی ئاسان و پوخت زۆربه‌ی حوكمه شه‌رعیه‌كاني ئەم بابەتە له سه‌ر مه‌زهه‌بی ئیمامی شافعی (ره‌حمه‌تی خوای لێبێت) به به‌راورد له‌گه‌ل رای زانایانی تریش تا راده‌یه‌ك بۆ سوودی زیاترو ئاشنا بوون به بابه‌ته‌كه روون بكاتەوە.\nبۆ داگرتنی تەواوی باسەکە بەشێوەی PDF دەتوانن لەم لینکە کلیک بکەن:\nژماره‌ی سه‌ردان : 8065234


كۆمپانیای توێتا نوێترین نه‌وه‌ی ئه‌ڤه‌لۆنی بۆ ساڵی 2019 خسته بازاڕه‌وه كه چه‌ندین تایبه‌تمه‌ندی سه‌رنجراكێش و سه‌رده‌میانه‌ی تێدایه.\nتویۆتا ئه‌ڤه‌لۆن به دیزاینی سه‌رنجڕاكێشی ناوه‌وه‌ی به‌ناوبانگه، هه‌روه‌ها له‌ڕووی ئابوری و كه‌م خه‌رجكردنی سوته‌مه‌نی به‌شێكی تری تایبه‌تمه‌ندیه‌كانی ئه‌ڤه‌لۆنه، سه‌رباری ئه‌م تایبه‌تمه‌ندیانه نه‌وه‌ی نوێی ئه‌ڤه‌لۆن چه‌ند تایبتمه‌ندیه‌كی دیكه‌ی بۆ زیادكراوه.\nله ئه‌ڤه‌لۆن 2019دا گرنگی به گونجاوی دراوه له‌رووی دیزیان و كه‌شخییه‌وه، هه‌روه‌ها به شێوه‌یه‌ك به‌رهه‌مهێنراوه كه شۆفێرو سه‌رنشینه‌كان هه‌ست به ئیسراحه‌تی زیاتر ده‌كه‌ن، له‌ناویدا چه‌ندین تایبه‌تمه‌ندی تێدا جێگیركراوه، له‌وانه دوو شاشه به قه‌باره‌ی 9 ئینج و 10 ئینج، هه‌روه‌ها سیستمی شه‌حنی وایه‌رلێسی تێدا جێگیركراوه‌و سیستمی گه‌رم و ساردی ئۆتۆماتیكه‌و هه‌ر سه‌رنشینێك لای خۆیه‌وه ده‌توانێت به ویستی خۆی پله‌ی بۆ دابنێت، له‌رووی ده‌نگیشه‌وه سیستمی ده‌نگی له جۆری JBLی بۆ دانراوه، له‌گه‌ڵ دانانی 14 بڵندگۆ له به‌شه جیاوازه‌كانی ناو ئۆتۆمبێله‌كه. كوشنی پێشه‌وه‌شى كاره‌باییه‌و به‌ویستی شۆفێرو سه‌رنشین ڕێكده‌خرێته‌وه، هه‌روه‌ها كوشنه‌كانی دواوه به‌ڕێژه‌ی 60:40 توانای پێچه‌نه‌وایان هه‌یه.\nناوه‌وه‌ی ئه‌ڤه‌لۆن پێكدێت له ره‌نگه‌كانی قاوه‌یی، بێجی كاڵ و ڕه‌ش، له‌گه‌ڵ فۆرمیكاو دانانی زه‌خره‌فه‌یی، ئه‌م ئۆتۆمبێله ئێستا گه‌یشتۆته بازاره‌كانی رۆژهه‌لاتی ناوه‌ڕاست، به‌ڵام هێشتا به فه‌رمی نرخی بڵاونه‌كراوه‌ته‌وه.


بەهۆی توانەوەی بەستەڵەك، گیانلەبەرێكی كۆن دۆزرایەوە\nئەڵوەند كوێستانی 12/01/2021 - 09:25 هەواڵ/هەمەڕەنگ\nدوای ئەوەی لەناوچەی یاقوتیا لەسیبیریا كە ئەڵماس بەرهەم دێنێت و لەئاكامی توانەوەی بەستەڵەك دۆزرایەوە، زاناكانی ڕووسیا پشكنین لەسەر جەستەی یەكشاخێك دەكەن موودارەو بەباشی ماوەتەوە، ئەگەری هەیە بەر لە (12) هەزار ساڵ لەو ناوچەیە ژیابێت.\nناوچەی فراوانی سیبیریا لەڕووسیا بۆ ماوەیەكی زۆر بەستەڵەك دایپۆشیوە، لەگەڵ گۆڕانكاری كەش و هەواو توانەوەی ئەو بەستەڵەكەو بەرزبوونەوەی پلەی گەرمای جەمسەری باكورو هەموو جیهان، پێشتر چەندین دۆزینەوەی هاوشێوە هەبووە.\n(ڤالەری بلۆتینكۆف) زانای زیندەوەر ڕایگەیاند، لەمانگی ئابی ڕابردوودا یەكشاخێك لە ڕووبارێكدا دۆزرایەوە، هەر چوار پەلی و هەندێك ئەندامی جەستەو دان و مووی پێست و كەوڵی بەباشی ماونەتەوە، ئەمە زۆر بەدەگمەن دادەنرێت.\nبلۆتینكۆف ووتی: لەوانەیە ئەو یەكشاخە موودارە لە كۆتایی قۆناغی (بلیستۆسین) دا ژیابێت، ئەوەی بەر لە (11700) ساڵ كۆتایی پێهاتووە، ئەم زانایە ووتیشی: لەسەر بنەمای نیشانەی سوانی دانەكانی پێدەچێت ئەو گیانلەبەرە دانی بەكارهێنابێت بۆ كۆكردنەوەی خواردن.


خوێندكاران؛ قەرەبوی كۆرۆنا نەكرانەوە و باجی بایكۆت دەدەن - پەرەگراف\nخوێندكاران؛ قەرەبوی كۆرۆنا نەكرانەوە و باجی بایكۆت دەدەن\nپۆلێکی چۆڵ بەهۆی بایکۆتی مامۆستایانەوە لە ئامادەیی ئەزمڕی کوڕان لە سلێمانی/ ٧-٣-٢٠٢٢. وێنە؛ هەردی عوسمان- پەرەگراف\nلە قوتابخانەكانی هەرێمی كوردستان، بەبێ قەرەبوكردنەوەی خوێندنی فەوتاوی سەردەمی كۆرۆنا؛ جارێكیتر دەرگای ناوەندەكانی پەروەردە بەڕوی خوێندكاراندا دادەخرێن.\nدوو هەفتەیە خوێندن لە سلێمانی، هەڵەبجە، هەردوو ئیدارەی گەرمیان و راپەڕین پەكیكەوتووە بەهۆی بایكۆت و درەنگكەوتنی موچەی مانگانەوە.\nسەیران، دایکی خوێندکارێکی پۆلی دووی بنەڕەتییە لە سلێمانی، کوڕەکەی لە وەرزی یەکەم لەهەموو وانەکانی دەرچووە، بەڵام هێشتا نازانێت بەباشی بنووسێت و بخوێنێتەوە.\n"لەماڵەوە بەقەد مامۆستایەک لەگەڵ کوڕەکەم ماندوو دەبم و وانەی پێ دەڵێمەوە، بەڵام هێشتا پیتەکان و ژمارەکان بەباشی ناناسێت و نازانێت بیاننووسێت، لەبەرئەوەی لە پۆلی یەک بەهۆی کۆرۆنا هەموو وانەکانی لەکاتی خۆیدا نەخوێندووە" بەوتەی سەیران بۆ پەرەگراف.\nلە ساڵانی 2020 و 2021ـدا خوێندن لە قوتابخانە و ناوەندە پەروەردەییەكاندا لەبەر مەترسی كۆرۆنا راگیرا، هەرچەندە خوێندنی ئۆنلاین كاری پێكرا، بەڵام كەمترین خوێندكار سودی لێوەرگرت.\nگۆران عەبدولقادر، سەرپەرشتیاری پەروەردەیی لە پەروەردەی رۆژهەڵاتی سلێمانی بە پەرەگراف-ـی وت، لە هەڵسەنگاندنی دەرەکی سەرپەرشتیارانی پەروەردەدا بەڕوونی کاریگەرییە نەرێنییەکانی بایکۆت و نەخوێندنی وانە لە پۆلدا لەسەر قوتابیان لەبوارەکانی پەروەردە و فێرکردن، کوالێتی فێربوون، بەها و رەوشتی قوتابیان و ئاستی زانستییان دەرکەوتووە.\nبەپێی ستانداردی جیهانی خوێندنی ناوپۆل نابێت لە 200 رۆژ کەمتر بێت، بەڵام پرۆسەی خوێندنی ساڵی رابردوو لە هەرێمی کوردستان 35 رۆژی لەناو پۆلدا خوێندرا و ئەوی دیکەی بەشێوەی ئەلیکترۆنی بوو؛ وانەکان لەلایەن ژمارەیەک مامۆستا دەوترانەوە و پاش دانانیان لەو ماڵپەڕەی کە وەزارەت دیاری کردبوو، خوێندکارانیش لە ماڵەوە سەیری ڤیدیۆکەیان دەکرد بەبێ ئەوەی بەدواداچوونی ورد بکرێت بۆ ئاستی تێگەیشتنی قوتابییەکان.\nسەیران وتی "بایکۆتی مامۆستایان دەستیپێکردووەتەوە و دوو هەفتەیە منداڵەکەم لە ماڵەوەیە، مامۆستاکانی پێیان وتووە تا مووچە وەرنەگرین مەیەنەوە بۆ قوتابخانە".\nموچەی مانگی شوباتی ئەمساڵ هێشتا بە تەواوی دابەشنەكراوە، بەڵام مامۆستایان وەریانگرت و چاوەڕێی مووچەی مانگی سێ دەکەن کە هێشتا دیارنییە کەی دابەش دەکرێت، ئەوە لەكاتێكدایە نرخی کەلوپەل و خواردەمەنی لە بازاڕدا بەرزبووەتەوە، ئەوەش کاریگەری نەرێنی دروستکردووە لەسەر بژێوی و ژیانی مامۆستایان.\nئەحمەد گەرمیانی، سەرۆکی یەکێتی مامۆستایانی کوردستان بۆ پەرەگراف وتی "لەگەڵ داواکارییەکانی مامۆستایانین کە مووچەیان پێ بدرێت لەکاتی خۆیدا و بەتەواوی، بەڵام لەگەڵ بایکۆت نین لەبەرئەوەی قوتابیان زەرەرمەند دەبن و زیان لە پرۆسەی خوێندن دەدات".\nهەروەها جەختیكردەوە، وەزیری پەروەردە بەدواداچوونی کردووە بۆ پێدانی مووچەی مامۆستایان لەکاتی خۆیدا بۆ ئەوەی دەرگای قوتابخانەکان دانەخرێن.\nسەرەتای بایكۆتی مامۆستاو كەرتی پەروەردە، دەگەڕێتەوە بۆ ساڵی 2014، كاتێك حكومەت پاشەكەوتنی موچەی ڕاگەیاند و بە ئێستاشەوە ناتوانێت مانگانە لەكاتی خۆیدا موچە دابەشبكات.\nزۆرینەی ئەو منداڵانەی لە سەرەتای ئەو ساڵەوە چونەتە بەر خوێندن، كە ئێستا گەیشتونەتە قۆناغی ناوەندی، ساڵانە بەهۆی بایكۆت و دوو ساڵیش بەهۆی كۆرۆناوە چەندین مانگی خوێندنیان فەوتاوە.\nلێپرسراوانی وەزارەتی پەروەردە ئامادە نەبوون لەسەر دۆخەکە هیچ لێدوانێکی فەرمی بدەن و بەرپرسێک کە نەیویست ناوی ئاشکرا بکرێت بۆ پەرەگراف وتی "وەزارەت هەر وتەیەکی هەبێت بە فەرمی رایدەگەیەنێت".\nوەزارەتی پەرورەدە بۆ قەرەبووکردنەوەی خوێندنی فەوتاوی ساڵی رابردوو بڕیاریدا مانگێکی سەرەتای خوێندنی ئەمساڵی (2021 ـ 2022) وانەکانی ساڵی رابردوو بخوێندرێن.\nسەرپەرشتیارەكەی پەروەردە لە سلێمانی پێیوایە ئەوە پلانێکی سەرکەوتوو نەبووە، "پلانەکەی وەزارەت کارێکی سەرپێی بوو لەبەرئەوەی قەرەبووکردنەوە پێویستی بە دووبارە خوێندنەوەی هەموو وانەکانە بە کاتی تەواوی خۆی، بەپێی پلانەکەی وەزارەتی پەروەردە وەرزێک بە دوو هەفتە خوێندرا، لەکاتیكدا وەرزێکی خوێندن پێویستی بە 62 بەشە وانە هەیە کە ماوەی سێ مانگی پێویستە بۆ تەواوکردن" گۆران عەبدولقادر وادەڵێت.\nبەپێی ساڵنامەی خوێندنی پەروەردە لە ئایاری ئەمساڵەوە تا كۆتایی حوزەیران تاقیكردنەوەكانی كۆتایی ساڵی هەموو پۆلەكانی یەكی بنەڕەتی تا 12ـی ئامادەیی تەواو دەكرێن.\nسەرۆکی یەکێتی مامۆستایان كە بەشداریی چەندین سیمیناری ئۆنلاینی وڵاتە جیاجیاكانی کردووە دەربارەی قەرەبووکردنەوەی خوێندنی فەوتاوی كاتی كۆرۆنا، دەڵێت، لە سەرجەم سیمینارەکاندا پسپۆڕانی بواری پەروەردە جەختدەکەنەوە قەرەبوکردنەوەی ئەو ساڵەی نەخوێندن لەناوپۆل، بەرنامە و پلانی تۆکمە و کارکردنی دەوێت بۆ چەند ساڵێك.\nبەپێی ئامارەكانی پێشتری یەكێتی مامۆستایان بۆ پەرەگراف، لەو ناوچانەی بایكۆتی خوێندنی تێدایە نزیكەی چوار هەزار خوێندنگە بەڕوی زیاتر لە یەك ملیۆن قوتابیدا دادەخرێن.\nگۆران عەبدولقادر دەڵێت، کاتێك مامۆستا بایکۆت دەکات واتا وانەوتنەوە نامێنێت و لە پرۆگرام دوادەکەون، ئەوەش وادەكات جارێکیتر کە دەوام دەستیپێکردەوە مامۆستا بە پەلەپەل قەرەبووی ئەو ماوەیە بکاتەوە کە وانە نەخوێندراوە، بۆیە وانەکان بەخێرایی دەخوێنرێن و کوالێتی فێرکردن و فێربوون لاواز دەبێت، لە ئەنجامدا کاریگەری نەرێنی دەکاتە سەر ئاستی زانستیی قوتابیان و ئاستیان دادەبەزێت.\nلە هەڵسەنگاندنی سەرپەرشتیارانی پەروەردەدا دەرکەوتووە؛ لە قوتابخانەکاندا کێشەی زۆر لە کوالێتی فێرکردندا هەیە، ئەوەش پەیوەندی بە مامۆستاوە هەیە کە لە پۆلدا چۆن وانە دەڵێتەوە و کاریگەریی نەرێنی یان ئەرێنی لەسەر قوتابی دروستدەکات.\n"کەمبونەوەی خوێندنی ناوپۆل، جگە لە کاریگەرییە زانستییەکەی، کاریگەریی نەرێنیشی لەسەر رەوشتی قوتابیان هەبووە، چونكە ماوەیەکی زۆر لە کەشی قوتابخانە و فێربوون دورکەوتوونەتەوە، بە چوونە کۆڵان و تابلێتە زیرەکەکانەوە خەریک بوون" گۆران عەبدولقادر وای وت.


نوێنەری (پەیەدە)سەردانی نوێنەرایەتی پارتی دیموکراتی گەلان(هەدەپە)ی لە هەولێر کرد – كوردى پۆست\nهیڤای كوردی\tنوێنەری (پەیەدە)سەردانی نوێنەرایەتی پارتی دیموکراتی گەلان(هەدەپە)ی لە هەولێر کرد\t19/10/2016 kurdipostgroupلێدوانێک بنووسە\tئاسو\nنوێنەری پارتی یەکێتی دیموکراتی (پەیەدە) سەردانی نوێنەرایەتی پارتی دیموکراتی گەلان(هەدەپە)ی کرد لە هەولێر، لە کۆبوونەوەکەدا گفتوگۆ لەسەر دۆخی سیاسی کوردستان و هەرێمەکە و رۆژهەلاتی ناوەڕاست کرا.\nغەریب حەسۆ، نوێنەری پەیەدە لە هەرێمی کوردستان، بە هاوڕێیەتی جیهان خەلیل نوێنەری کۆنگرەی ستار، سەردانی بارەگای نوێەرایەتی هەدەپەیان کرد لە هەولێر و لە لایەن شیلان ئەمین ئۆغلو پێشوازیان لێ کرا.\nلەو کۆبونەوەیەدا، باس لە پرسەکانی رۆژهەلاتی ناوەراست کرا و باس لەو پرسانە کرا کە گرێدراوی پرسی کوردن لە ناوچەکە، بەتایبەتی باسی بارودۆخی باکور و رۆژئاوا کرا، کە بەشێکی گفتوگۆکە تایبەت بوو بە سنووربەزادنەکانی تورکیا بۆسەر خاکی رۆژئاوا بە تایبەتی هەروەها تیشک خرایە سەر ئەو پیلانەی (هەوڵی لێدانی ئیرادەی گەلی کوردستان دەدات لە رێگەی داگیرکردنی خاکی رۆژئاوا -جەرابلوس- و هەوڵەکانی بۆ تەنگ کردنەوەی گەمارۆ لەسەر شەنگال)\nلە بەشێکی تری دانیشتنەکەیان باسی شەری موسڵ کرا و باس لە گرنگی و بایەخی رزگارکردنی موسل چنگی داعش، لە هەمان کاتدا هیوایان خواست لایەنە پەیوەندیدارەکان کاربکەن لەسەر ئاشکراکردنی ژنانی ئێزدی کە لە ساڵی 2014ەوە تائێستا لە چەنگی داعشدان و چارەنووسیان نادیارە،کار بکرێ لەپێناو رزگارکردنیان لە دەرەنجامی ئەو هێرشەدا.\nحەسۆ جەتی لەسەر گرگی بەشداریکردنی یەکینەکانی بەرخۆدانی شەنگال کردەوە لە پۆپەراسیۆنی رزگارکردنی موسل شانبەشانی هێزە عێراقییەکان وەکو هێزێکی چالاکی دژ بە داعش، ئاماژەشی بەوە کرد کە شەنگال گەورەترین قوربانی دەستی چەتەکانی داعشە.\nThe post نوێنەری (پەیەدە)سەردانی نوێنەرایەتی پارتی دیموکراتی گەلان(هەدەپە)ی لە هەولێر کرد appeared first on هيوای کۆرد.\nنوێنەری (پەیەدە)سەردانی نوێنەرایەتی پارتی دیموکراتی گەلان(هەدەپە)ی لە هەولێر کرد\tڕێدۆزیی بابەت\nبابه‌تی پێشووElî Larîcanî: Em hêvîdar in ku rewşa Sûryeyê baştir bibeبابه‌تی داهاتووكامێرای ئاژانسی هه‌واڵی زاگرۆس بۆ یه‌كه‌مجار وێنه‌ی سه‌نته‌ری ناحیه‌ی به‌رتله بلاو ده‌كاته‌وه وه‌ڵامدانه‌وه هەڵوەشاندنەوەی وەڵام\tEnter your comment here...


سەرۆکی شارەوانی لیڤەرپووڵ هاندەرانی ئەتڵەتیکۆ مەدرید تۆمەتبارد دەکات | Yariga.net یاریگانێت\nدەستپێك/ئه‌وروپا/سەرۆکی شارەوانی لیڤەرپووڵ هاندەرانی ئەتڵەتیکۆ مەدرید تۆمەتبارد دەکات\nسەرۆکی شارەوانی لیڤەرپووڵ هاندەرانی ئەتڵەتیکۆ مەدرید تۆمەتبارد دەکات\nیاریگا- سەرۆکی شارەوانی لیڤەرپووڵی ئینگلیزی داوا دەکات لێکۆڵینەوە بکرێت لە هەمبەر ڕێکارەکانی بەڕێوەچوونی یاری گەڕانەوەی قۆناغی 16ی چامپیۆنزلیگ کە بە ئامادەبوونی 52 هەزار هاندەر بەڕێوەچوو سەرەڕای بڵاوبوونەوەی ڤایرۆسی کۆرۆنا.\nیارییکە کە 11ی مانگی ڕابردوو بە 2-3 لە بەرژەوەندی یانەی میوان کۆتایی هات، ئامادەگیی سێ هەزار هاندەری یانە ئیسپانییەکەی لە خۆ گرتبوو. بەوەش ئەو بەرپرسە، ستیڤ ڕۆسیرام، پێی وایە هاندەرانی ئەتڵەتیکۆ مەدرید هۆکاری بڵاوبوونەوەی ڤایرۆسەکەن لە شارەکەیاندا. چونکە بە گوتەی ناوبراو، مەدریدی پایتەختی ئیسپانیا یەکێک بووە لەو شارانەی تێیدا ڤایرۆسەکە تەشەنەی سەندووە و لە وڵاتی خۆشیاندا ڕێگە لە تێکەڵاویی کردنیان گیراوە و قەدەغەی کۆبوونەوەی تێدا کراوە.\nکوڕانی سیمیۆنی توانیان هەڵگری نازناوەکە لە پاڵەوانێتیەکە بکەنە دەرەوە. لە ئێستادا ئاماژەی ڕوون نییە بۆ چۆنێتی بەردەوامبوونی پاڵەوانێتیکە، بەهۆی خراپ تووشبوونی زۆرێک لە وڵاتە ئەورووپییەکان بە کۆرۆنا، لە نێویشیاندا ئیسپانیا.\nئەتڵەتیکۆ مەدرید، چامپیۆنزلیگ ڤایرۆسی کۆرۆنا، لیڤەرپووڵ


لە گرتەیەکی ڤیدیۆیدا پزیشکێکی نه‌خۆشیه‌كانى ژنان و مناڵبوون باس لە پێنج جۆر پەردەی کچێنی دەکات و دەڵێت ، هه‌ندێك كچ هه‌یه له دایكده‌بن په‌رده‌ى كچێنیان نییه‌و هه‌ندێكى تریش به‌هۆى به‌ربوونه‌وه له‌شوێنى به‌رز په‌رده‌ى كچێنیان له‌ده‌ستده‌ده‌ن.\nهەروەها وتوویەتی "چه‌ند رۆژێكه گرته‌یه‌كى ڤیدیۆى بڵاوبۆته‌وه كه پیاوێك زۆر به نابه‌رپرسانه باس له نه‌بوونى په‌رده‌ى كچێنى هاوسه‌ره‌كه‌ى ده‌كات و وه‌ك عه‌یبه نیشانيداوه، بۆیه منیش ئه‌مڕۆ ئه‌م روونكردنه‌وه‌یه‌م له‌سه‌ر په‌رده‌ى كچێنى بۆ راى گشتى كۆمه‌ڵگه‌ى كوردى بڵاوكرده‌وه".\nئه‌م بابه‌ته 21594 جار خوێنراوه‌ته‌وه


بۆ ماوەی دوو هەفتە قەدەغەی هاتووچۆ راگەیەندرا\nلە ئێران بۆ ماوەی دوو هەفتە قەدەغەی هاتووچۆ راگەیەندرا\nلە ئێران ١٢ هەزار و ٩٣١ تووشبووی نوێی كۆرۆنا تۆماركرا، حكومەتیش بۆ ماوەی دوو هەفتە قەدەغەی هاتووچۆی راگەیاند.\nسیما سادات لاری وتەبێژی وەزارەتی تەندروستی ئێران لە كۆنفڕانسێكی ڕۆژنامەوانیدا ڕایگەیاند" لە ٢٤ كاتژمێری رابردوودا ١٢ هه‌زارو ٩٣١ كه‌س لە ئێران تووشی ڤایرۆسی كۆرۆنا بوون، ٤٣١ تووشبووش گیانیان له‌ده‌ستداوه".\nوتیشی" تا ئێستا ٨٦١ هه‌زارو ٣٠٨ كه‌س له ئێران تووشی كۆرۆنا بوون و ٤٤ هه‌زار و ٣٢٧ كه‌سیش به‌هۆی كۆرۆناوه گیانیان له‌ده‌ستداوە، تائێستاش ٥٩٦ هەزار و ١٣٦ تووشبووی كۆرۆنا لە ئێران چاكبوونەتەوە، ٥ هەزار و ٧٧٨ تووشبووش تەندروستییان ناجێگیرە".\nله‌لایه‌كی تره‌وه به مه‌به‌ستی رێگرتن له بڵاوبوونه‌وه‌ی زیاتری ڤایرۆسی كۆرۆنا، حكومه‌تی ئێران بۆ ماوه‌ی دوو هه‌فته قه‌ده‌غه‌ی هاتووچۆی راگه‌یاند، به‌پێی ئه‌و بڕیاره‌ش ئێران دابه‌شكراوه بۆ ٣ ناوچه‌ی جیاواز و به‌پێی رێژه‌ی توشبووان ناوچه‌كان دیاریكراون، رۆیشتن بۆ ئه‌و شارانه‌ی له ناوچه‌ی سوردان سزاكه‌ی یه‌ك ملیۆن تمه‌نه، كاروباره‌كانیش دابه‌شكراون به‌سه‌ر چوار خشته‌دا و له شاره سووره‌كاندا ته‌نها كاروباری خشته‌ی یه‌ك كه به كاروباری پێویست ناوبراون مۆڵه‌تی كاركردنیان هه‌یه، حكومه‌تی ئێران راشیگه‌یاندوه" دوای دوو هه‌فته پێداچونه‌وه به‌و بڕیاره‌دا ده‌كه‌ن و ئاڵوگۆڕی تێدا ده‌كه‌ن".\nژمارەیەک پەرلەمانتار داوادەکەن سبەینێ لەپەرلەمان گفتوگۆی پرسی موچە بکرێت\nکاتی یارییەکانی گەڕی چوارەمی قۆناغی گروپەکانی خولی یانە پاڵەوانەکان


بڕیارە سێشەم لایەنگرانی سەدر و رێكخستنەكانی رەوتی دیموكراسی لەسەر بانگەشەی موقتەدا سەدر، خۆپێشاندانێكی فرەوان لە بەردەم دادگەی ساعە لە بەغدا ساز بكەن، دەسەڵاتی دادوەری فیدراڵیش ئەو رۆژە لە دامەزراوەكانی دەكاتە پشوو و سەلامەتی دادوەر و فەرمانگەكانی دەخاتە ئەستۆی حكوومەت.\nهەفتەی رابردوو دادگەی فیدراڵی عێراق لە وەڵامی تانەی ئوسامە نوجێفی سەرۆكی هاوپەیمانی موتەحیدوون لە بڕیارێكی حەیدەر عەبادی سەرۆك وەزیرانی عێراق لە 2015 بە هەڵوەشانەوەی پۆستی جێگرانی سەركۆماری عێراق، بڕیارەكەی عەبادی بە نادەستووری لە قەڵەم دا، ئەوەش وای كرد كە موقتەدا سەدر بانگەشە بۆ خۆپێشاندانێكی فرەوان بكات.\nراگەیاندنی پشووی سێشەم لەلایەن دەسەڵاتی دادوەری لە بارەگەی سەرەكی و دامەزراوە دادوەرییەكانی تر كە لە دەوروبەری بارەگەن لە ناوەڕاستی ، هاوكاتە لەگەڵ ئەو وادەی سەدر داوای لە لایەنگرانی كرد بۆ كۆبوونەوە و خۆپێشاندان، ئەوەش لە ترسی بەریەككەوتن و رووبەڕووبوونەوە لەگەڵ خۆپێشاندەران.\nدەسەڵاتی دادوەری لە بەیاننامەیەكی لە دوای كۆبوونەوەی بۆ تاوتوێكردنی دۆخی دادوەری لە عێراق، رای گەیاند كە كۆبوونەوەكە بڕیاری پشووی داوە لە بارەگای دەسەڵاتی دادوەری فیدراڵ و هەموو دامەزراوەكانی دادوەری دەروبەری و پەیمانگەی پەرەپێدانی دادوەری و دادگەی ناوەندی تاوانەكان (دادگەی ساعە) لە رۆژی سێشەم كە هەمان ئەو رۆژەیە كە بۆ خۆپێشاندان لەو ناوە دیاری كراوە، ئەوەش بۆ رێگرتن لە رووبەڕووبوونەوە لەگەڵ خۆپێشاندەراندا.\nكۆبوونەوەكە داوای لە حەیدەر عەبادی سەرۆك وەزیرانی عێراق كرد كە فەرمان بە پاراستنی دادوەر و ئەندامانی داواكاری گشتی و فەرمانبەران و خێزانەكانیان بدات و رێگری لە چوونەژوورەوەی كەسانی دزەكار بۆ ناو خۆپێشاندانەكان بكرێت بۆ چوونە ناو ئەو بارەگە و دامەزراوانە و دەستكاریكردنی تۆمار و موڵك و ماڵی گشتی.\nهەفتەی رابردوو موقتەدا سەدر وەك ناڕەزاییەك لە بەرامبەر بڕیارێكی دادگەی فیدراڵ بە نادەستووریكردنی بڕیارەكەی پارساڵی سەرۆك وەزیرانی عێراق بە هەڵوەشاندنەوەی پۆستی جێگرانی سەركۆماری عێراق، داوای خۆپێشاندانێكی ملیۆنی كرد لە بەردەم دادگەی ساعە لە بەغدا.\nسەدر بڕیارەكەی دادگەی فیدراڵی بە گەڕاندنەوەی گەندەڵكاران بۆ دەسەڵات حسێب كرد و بڕیاری وەستاندنی گفتوگۆكانی لەگەڵ هاوپەیمانی نیشتمانی دا و ئامادەیی خۆشیانی وەك رەوتی سەدر بۆ خوێنڕشتن لە پێناو چاكسازی دووپات كردەوە.\nوشە/مەدا پرێس-و: مەحموود ئیسماعیل\nئه‌م بابه‌ته 4235 جار خوێنراوه‌ته‌وه\nنهێنی فرۆشتنی ته‌رمی چه‌كداره كوژراوه‌كانی داعش ئاشكرا بوو\nئه‌مه‌ریكا حه‌وت ملیار دۆلارى له عێراق له‌ده‌ست دا\nسه‌فین دزه‌یی: بۆ دژایه‌تی ئێران..گرووپه چه‌كداره‌كان مافیان نییه خاكی كوردستان به‌كاربهێنن\nداعش هێرشی فرەوان دەكاتە سەر بەغدا


ئێران.. لە ٢٤ کاتژمێردا نزیکەى سێ هەزار کەس توشی کۆرۆنا بوون\nئیسرائیل.. ناتانیاهو و سەرۆکى مۆساد کەرەنتینە کران\nسلێمانى.. ١٢ شوێن داخران\nتەندروستیی جیهانی پێشبینی بڵاوبوونەوەی زیاتری ڤایرۆسی کۆرۆنا دەکات\n6772 جار خوێندراوەتەوە\nبەڕێوەبەرایەتی مەرزی باشماخ رایگەیاند، شوێنی شیاویان بۆ گەشتیارە گەڕاوەکانی هەرێم دابینکردووە و لە چاوەڕوانی وەزارەتی تەندروستی و لایەنە پەیوەندیدارەکانی دیکە دان کە جێگایان لە سلێمانی بۆ دابین بکەن.\nئیسماعیل عەلی ئاغا، لێپرسراوی بەشی راگەیاندن و پەیوەندییەکانی مەرزی باشماخ رایگەیاند، "لەژێر رۆشنایی ئەو بڕیار و ڕاسپاردانەی لەلایەن هەردوو وەزارەتی ناوخۆ و تەندروستیی حکومەتی هەرێمی کوردستان بە هەماهەنگی وەزارەتی ناوخۆ و تەندروستی عێراقی فیدراڵ دەرکراون، دەروازەی نێودەوڵەتی باشماخیش وەک دەروازەکانی دیکە دەستبەجێ کەوتووەتە جێبەجێکردنیان."\nراشیگەیاند، "لەو چوارچێوەیەشدا وەک جێبەجێکردنی یەکێک لەو خاڵانەی کە بڕیاری لەسەردراوە ئەوهاوڵاتییانەی کە هەڵگری پاسپۆرتی عێراقین و لە ئێرانەوە گەڕاونەتەوە، پێویستە بە وردیی لەژێر چاودێری و پشکنینەکانی تیمە تەندروستییەکان بن بۆ ماوەی چواردە ڕۆژ."\nئاماژەی بەوەشکرد، "وەک بەڕێوەبەرایەتی کۆمەڵگەی دەروازەی نێودەوڵەتی باشماخ لە هاوکاری کردنیان لە رووی دابینکردنی شوێنی شیاو بۆ پاراستنیان لە سەرما کەمتەرخەمیمان نەکردووە و لەئێستادا باشترین شوێنمان بۆ دابین کردوون و لەچاوەڕوانی وەزارەتی تەندروستی و لایەنە پەیوەندیدارەکانی دیکە داین کە شوێنیان لە سلێمانی بۆ دابین بکەن."\nروونیشیکردەوە، "ئێمە پاسیشمان بۆ ئامادەکردوون تا بیانگوازینەوە بۆ شوێنی تایبەت و دیاریکراو بە مەبەستی چاودێریکردنیان لە رووی تەندروستییەوە."\nباسیان لەوەشکردووە، "ئێمە بە هەموو لایەک رادەگەیەنین لەخزمەت تاک بە تاکیاندا دەبین و رێزیش لەوانەیان دەگرین کە رەتیانکردووەتەوە خزمەتیان بکەین و ئارەزوومەندانە سەرمایان هەڵبژاردووە ئیدی بەمەبەست بێت یاخود بێمەبەست."\nئەمەش لەکاتێکدایە، بە گیانلەدەستدانی چوار کەس، ئێران بووە شەشەم وڵات کە لە دوای چینەوە گیانلەدەستدانی بەهۆی کۆرۆناوە تێدا تۆمارکرا.\nبە مەبەستی رێگریكردن لە بڵاوبوونەوەی ڤایرۆسی كۆرۆنا، وەزارەتی ناوخۆی حكومەتی هەرێم بڕیاریداوە سەرجەم گەشتەكانی نێوان ئێران و هەرێم رابگرێت و داواش لە هاوڵاتیانی هەرێم دەكات گەشتەكانیان بۆ ئەو وڵاتە بۆ ماوەیەكی كاتی دوابخەن.


سه‌رۆک وه‌زیری ژاپۆن خوازیاره قه‌یرانی فوکوشیما له واده‌ی کۆتایی پـێبێت\nی مانگی پـێنج ١٦, ٢٠١١\nکارگه‌ی ناوکی فوکوشیما له ژاپۆن\nسه‌رۆک وه‌زیری ژاپۆن ده‌ڵێت وڵاته‌که هێشتا خوازیاره قه‌یرانی ناوکی له سازگه‌ی ناوکی فوکوشیما له ماوه‌ی 6 بۆ 9 مانگی داهاتوودا چاره‌سه‌ر بکات، سه‌ره‌ڕای ئه‌و به‌ڵگه نوێیانه‌ی که نیشان ده‌ده‌ن ڕووداوه‌که له‌وه خراپتره که پێشتر بیری لێده‌کرایه‌وه.\nسه‌رۆک وه‌زیر ناوتۆ کان ئه‌مڕۆ دووشه‌ممه به کۆمیته‌یه‌کی په‌رله‌مانی گوت به هۆی دوایـین زانیارییه‌کان پێده‌چێت که کارمه‌نده‌کانی ته‌کنیکی بیروڕای خۆیان له‌سه‌ر داخستنی ڕیاکته‌ره‌کان بگۆڕن، به‌ڵام گوتیشی بڕوا ده‌کات بتوانن ئه‌و سازگه‌یه کۆنتڕۆڵ بکه‌ن له هه‌مان ئه‌و کاته‌دا که له 17 ی مانگی چوار ڕایانگه‌یاندبوو.\nکۆمپانیای وزه‌ی ئه‌لکتریکی ژاپۆن له ڕۆژی یه‌کشه‌ممه ڕایگه‌یاند بڕوا ده‌کات هه‌موو سووته‌مه‌نی ناوکی له یه‌که‌م ڕیاکته‌ری سازگه‌که له ماوه‌ی 16 کاتژمێری پاش بومه‌له‌رزه و سونامییه‌که‌ی ئاکامی له 11 ی مانگی سێدا توابێته‌وه.\nکۆمپانیای ناوبراو ده‌ڵێت ئه‌و سووته‌مه‌نییه تواوه‌یه هێشتا به ئاو داپۆشراوه و سارد ده‌کرێته‌وه، به‌ڵام به‌هۆی ئه‌و درزه بچوکانه‌ی له خواره‌وه‌ی به‌شی فشار دروست بووه تیشکی ناوکی زۆری لێ ده‌چێت.


کاروان جه‌مال تاهیر نوێنه‌ری هه‌رێمی کوردستان له به‌ریتانیا پێشوازی له مامۆستا عه‌لی باپیر سه‌رۆکی کۆمه‌ڵی دادگه‌ری کوردستان کرد – نوێنەرایەتی حکومەتی هەرێمی کوردستان\nکاروان جه‌مال تاهیر نوێنه‌ری هه‌رێمی کوردستان له به‌ریتانیا پێشوازی له مامۆستا عه‌لی باپیر سه‌رۆکی کۆمه‌ڵی دادگه‌ری کوردستان کرد\nله‌چوارچێوه‌ی سه‌ردانه‌که‌یدا بۆ به‌ریتانیا، سه‌رۆکی کۆمه‌ڵی دادگه‌ری کوردستان و شاندی یاوه‌ری سه‌ردانی نوێنه‌رایه‌تی حکومه‌تی هه‌رێمی کوردستانیان کردو له‌لایه‌ن نوێنه‌ری حکومه‌تی هه‌رێمی کوردستان له به‌ریتانیا و تیمی نوێنه‌رایه‌تی پێشوازی گه‌رمیان لێکرا\nله‌دیدارێکدا که مامۆستا سامان ساڵح ئه‌ندامی سه‌رکردایه‌تی و د.ئیبراهیم محمد ڕاوێژکاری سه‌رۆکی کۆمه‌ڵی دادگه‌ری و خه‌سره‌و ئاژگه‌یی به‌ڕێوەبه‌ری به‌شی سیاسی و میدیا و جه‌لال شوانی لە به‌شی کونسوڵگه‌ری نوێنه‌رایه‌تی ئاماده‌بوون، سەرەتا نوێنەری حکومەتی هەرێمی کوردستان پیرۆزبایی لە سەرۆکی کۆمەڵی دادگەری کوردستان کرد بۆ سەرکەوتنی کۆنگرەی پارتەکەیان و ئه‌نجامدانی گۆڕانکاری له‌پێکهاته و ناوی پارته‌که‌یان و هیوای سەرکەوتنیشی بۆ خواستن. دواتر کورتەیەکی لەسەر نوێنەرایەتی و سروشتی کارەکانی پێشکەش کرد، کە بریتین لەسەر ئیدامەدان و بەهێزترکردنی پەیوەندیەکانی هەرێمی کوردستان لە هەموو بوارەکاندا لەگەڵ پەرلەمان و حکومەتی بەریتانیا و دامەزراوە هزریەکانی ئەو ووڵاتە، هاوکات پێشکەشکردنی خزمەتگوزاری کونسوڵگەری بۆ ڕەوەندی کوردستانی. ئاماژەشی بەوەدا کەوا نوێنەرایەتی حکومەتی هەرێم پەیوەندیەکی دۆستانه‌ی هەیە لەگەڵ نوێنەرانی حیزب و لایەنە سیاسیەکانی کوردستانی و ڕەوەندی کوردی لە بەریتانیا و بە بەردەوامی لە پەیوەندی و ڕا ئاڵوگۆڕکردن دایە لەگەڵیان بە ئامانجی خزمەتکردنی زیاتری هاونیشتیمانیان و پرسە کوردستانیەکان.\n“تاڕاده‌یه‌کی باش توانیومانە تەبایی لەناو ڕەوەندی کوردستانی دروست بکەین ئه‌ویش بە یەکسانی مامەڵەکردن لەگەڵ هەموو لایەك و دوور له په‌یوه‌ستداری سیاسی، به‌و ئامانجه‌ی هه‌موان نوێنه‌رایه‌تی حکومه‌ت به ماڵی خۆیان بزانن”\nهه‌روه‌ها ڕایگه‌یاند که نوێنه‌رایه‌تی به تێڕوانین و له‌سه‌ر کارنامه‌ی حکومەتی هه‌رێم کاردەکات بەمەبەستی به‌ده‌ستهێنانی زۆرترین پشتگیری بۆ کوردستان و پرسە ڕەواکانی، لەو سۆنگۆیەشەوە چەندین جار لەگەڵ نوێنەرانی پارت و لایەنە سیاسیەکانی کوردستان و ڕەوەندی کوردستانی کۆبووینەتەوە بۆ ئەوەی کار لەسەر دروستکردنی یەك هەڵوێستی بکەین و کێشەکانی کوردستان نەگوازینەوە بەریتانیا.”\nلای خۆیه‌وه، جه‌نابی مامۆستا علی باپیر سەرۆکی کۆمەڵی دادگەری کوردستان سوپاسی ئەو پێشوازییە گەرمەی نوێنەرایەتی حکومەتی کرد و ئاماژەی بەوەدا کەوا ئەو نوێنەرایەتیە توانیویەتی دڵی ڕەوەندی کوردستانی لە بەریتانیا ڕازی بکات و بە باشترین شێوە خزمەتگوزارییەکانیان پێشکەش بکات، ووتیشی:\n“هەمووی ئەوانەی من بینیومن بە باشە باسی نوێنەرایەتی حکومەت دەکەن و ڕازین لە شێوازی پێشکەشکردنی خزمەتگوزارییەکان بۆ هاووڵاتیانی خۆمان. هیوادارم سوود لەو نموونەیەی ئێوە وەربگیردرێت و لە شوێنەکانی تریش پەیرەو بکرێت کە بەبێ جیاوازیەوە خزمەتی خەڵکی خۆمان دەکەن. ئێوە نوێنەری ڕاستەقینەی کوردستانن.”\nمامۆستا علی باپیر هەروەها تیشکی خستە سەر بارودۆخی هەرێم و بە هەستیاری وەسفکرد. ووتیشی ناکرێت ئێمەی کورد ئەو هەموو دوژمنانەمان هەبێت و لەناو خۆشماندا تەبا نەبین. دەبێت ئەو قەوارەیە بە هی خۆمان بزانین. باسی لەوەشکرد کە هەرچەندە کەم و کوڕیەکان لە ئیدارەدانی کوردستان گەلێک زۆرن، بەڵام پێویستە بەردەوام بین لە دەست خستنە سەر هەڵەکان و کەمتەرخەمیەکان بەمەبەستی چارەسەرکردنیان. ووتیشی:\n“ئێمە ئۆپۆزسیۆنین و دەستنیشانی کەم و کوڕییەکان دەکەین، بەڵام نابێت دوژمنایەتی کەسەکان بکەین، وە دەبێت عەیبەکان دیاری بکەین، نەوەك حکومەت عەیبدار بکەین” ئۆپۆزسیۆنیش دەبێت داواکانیان حەق بێت و بە باشترین شێوازیش بیگەیەنن، نەوەك بە ڕێگە ناشارستانیەکان. هاوکات ڕایگه‌یاند که نابێت ئۆپۆزسیۆن ناحەقانە هانی خەڵك بدەن و سەقفی داواکاریەکانیان زۆر بەرز بکەنەوە کە بەهیچ کەس و لایەنێك جێبەجێ نەکرێت. پێویستە ڕەخنەکان گونجاوو دروستکه‌ربن و شوێنی خۆیان بگرن.” ووتیشی هیوادارین حکومەتیش ئێمە بە دوژمنی خۆی نەزانێت.\nته‌وه‌رێکی تری باسه‌کان له‌سه‌ر په‌یوه‌ندییه مێژوویه‌کانی ووڵاتی به‌ریتانیا و هه‌رێمی کوردستان بوون که هه‌ردوولا کۆکبوون له‌سه‌ر ئه‌وه‌ی که به‌ریتانیا ده‌توانێت زیاتر هاوکاری پشتیوانی پرۆسه‌ی سیاسی بێت له عێراقی فیدڕاڵ و هه‌رێمی کوردستان.\nنوێنه‌رایه‌تی حکومه‌تی هه‌رێم\n٣ حوزەیران ٢٠٢١\n← سه‌رۆکی کۆمه‌ڵی دادگه‌ری کوردستان له‌گه‌ڵ دێسکی عێراق و هه‌رێمی کوردستان له وه‌زاره‌تی ده‌ره‌وه و په‌ره‌پێدانی به‌ریتانیا کۆبۆوه\nسەرۆکی کۆمەڵی دادگەری کوردستان لەگەڵ نوێنەرانی پارت و لایەنە سیاسیەکانی هەرێمی کوردستان له‌نوسینگه‌ی نوێنه‌رایه‌تی حکومه‌تی هه‌رێم کۆدەبێتەوە →


1. Division - ساندێس ئولف vs ڤایکین - Soccer - Yariga - Results, fixtures, tables and statistics\nکۆنگسڤینگەر vs. نۆتۆدین Nest-Sotra vs. هامکام Jerv vs. ساندێس ئولف ئولینساکەر/کیسا vs. Levanger میۆندالین vs. Åsane ساندێس ئولف vs. ڤایکین Levanger vs. کۆنگسڤینگەر نۆتۆدین vs. Jerv Florø vs. هامکام سترۆمین vs. ئولینساکەر/کیسا\nساندێس ئولف vs ڤایکین 3-0\nساندنێس ئیدرێتسپارک (Sandnes)\nJ. Bogdanović (G) 10'\nV. Erlien (G) 16'\nS. Kapidzic (G) 61'\n92 N. Frenderup گ\n4 A. Kryger 68'\n6 N. Vorthoren\n10 S. Kapidzic 61'\n11 E. Danso\n14 Akinshola Akinyemi\n15 V. Erlien 16'\n16 T. Heikkilä\n18 B. Holmvik\n22 J. Bogdanović 10'\n24 K. Brix\nڕاهێنەر: B. Sæternes\n23 R. Vikstøl 73'\n12 D. Komelciks گ\n7 V. Nisja بۆ Akinshola Akinyemi 59'\n9 O. Ugwuadu\n20 A. Dybevik\n21 H. Kleppa بۆ B. Holmvik 85'\n27 V. Aasen بۆ V. Erlien 89'\n7 Z. Bytyqi بۆ U. Sale 65'\n14 A. Danielsen بۆ K. Thorstvedt 46'\n16 E. Østensen بۆ F. Torsteinbø 46'\n01/02/19 CLF ساندێس ئولف 0 - 0 ڤیدار زانیاری زیاتر لەسەر ئەم یارییە\n08/02/19 CLF ساندێس ئولف 0 - 2 برین زانیاری زیاتر لەسەر ئەم یارییە\n20/02/19 CLF Arendal 0 - 0 ساندێس ئولف زانیاری زیاتر لەسەر ئەم یارییە\n27/02/19 CLF ساندێس ئولف - ئولینساکەر/کیسا زانیاری زیاتر لەسەر ئەم یارییە\n08/03/19 CLF هاوگێسوند - ساندێس ئولف زانیاری زیاتر لەسەر ئەم یارییە\n13/03/19 CLF ساندێس ئولف - Egersund زانیاری زیاتر لەسەر ئەم یارییە\n23/03/19 CLF ساندێس ئولف - Jerv زانیاری زیاتر لەسەر ئەم یارییە\n31/03/19 1.D سۆگندال 18 : 00 ساندێس ئولف زانیاری زیاتر لەسەر ئەم یارییە


https://1baiser.com چەکی قاچاخ لە تورکیاوە دەهێنرێتە هەرێم |\nHome سەرەکی چەکی قاچاخ لە تورکیاوە دەهێنرێتە هەرێم\nوه‌زاره‌تی ناوخۆ نازانێت کێ هاورده‌ی ده‌کات\nبازاڕەكانی چەكفرۆشتنی هەرێم پڕبوون لە جۆرە دەمانچەیەكی كوالێتی نزم كە توانای تەقاندنی چەند فیشەكێكی هەیە، ئەم جۆرە دەمانچەیە لە توركیاوە هاوردەی هەرێم دەكرێت، لەگەڵ ئەوەی كوالێتییەكەی زۆر نزمە و مەترسییە لەسەر بەكارهێنەرانی، بەڵام بە هۆی هەرزانیی نرخەكەیەوە خواستی زۆری لەسەرە.\nهەرێمی كوردستان بە هۆی ئەوەی لە ناوچەیەكی شەڕ و ئاڵۆزیی بەردەوامدایە بۆیە بووەتە شوێنێك و بازاڕێك بۆ ساخكردنەوەی چەكی جۆراوجۆر و كوالێتی نزم، زۆربەی ئەو چەكانە بە شێوەی نایاسایی و قاچاخ لە سنوورەكانەوە هاوردەی هەرێم دەكرێن، بە بێ لێپرسینەوە و بەدواداچوونی حكومەت لە بازاڕەكاندا بە ئاشكرا دەفرۆشرێن، لە ئێستادا بە هۆی هەرزانیی نرخەكەیەوە هەموو هاووڵاتییەك دەتوانێت ببێت بە خاوەنی دەمانچەیەك، بەو هۆیەوە زۆربەی كۆمەڵگا چەكدار بووە.\nخاوەن دووكانێكی چەكفرۆشتن لە بازاڕی چەكفرۆشانی شاری سلێمانی كە نەیویست ناوی بڵاو بكرێتەوە بە «ئاژانس»ی وت: «بازاڕەكان پڕ بوون لەو دەمانچانە لە بازاڕدا پێیان دەوترێت»عەبادی و حەشدی شەعبی» لە توركیاوە هاوردە دەكرێن، خواستێكی زۆری لەسەرە ئەوانەی ئەو جۆرە دەمانچانە دەكڕن چینی گەنجانن بە زۆری یان ئەوانەن كە توانای داراییان كەمە».\nئەو جۆرە دەمانچانە نرخەكەی لە 250 هەزارەوە دەست پێ دەكات تا نزیكی 400 هەزار بە پێی كوالێتییەكەی نرخەكەیان جیاوازە، گرانترین جۆریان پێی دەتورێت «یۆ ئێس ئەی» بە زۆری توانای بەكارهێنانی تاوەكو پێنج فیشەكیان هەیە، لوولەكەیان دەتەقێت بە هۆی خراپی كوالێتییەوە زۆر جاریش مەترسی درووست دەكات لەسەر بەكارهێنەرانی.\nباشی و خراپیی جۆری دەمانچەكان لەسەر بەختی ئەو كەسە وەستاوە كە دەیكڕێت، هەیانە لوولەكەی خانەی تێدایە ئەوەیان توانانی زۆرترە نیشانەگرتنی تەواوە، ئەمە زۆر كەمن، بەڵام بە زۆری لوولەكانیان خانەیان تێدا نییە و نیشانە ناپێكن.\nهاوردەكردنی دەمانچە بۆ هەرێمی كوردستانە لە توركیاوە لە كاتێكدایە هاوردەكردنی هەموو جۆرە چەكێك دەبێت بە ڕەزامەندیی وەزارەتی پێشمەرگە بێت، بە وتەی بەڕێوەبەری گومرگی هەرێم هیچ جۆرە چەكێك هاوردە ناكرێت.\nساماڵ عەبدولڕەحمان، بەڕێوەبەری گومرگی هەرێم بە «ئاژانس»ی وت: «لە لای ئێمەوە هیچ جۆرە چەكێك هاوردەی هەرێم نەكراوە، بە بێ ڕەزامەندیی وەزارەتی پێشمەرگە ڕێگە بە هاوردەكردنی چەكیش نادەین، ئەو جۆرە دەمانچانەیش لای ئێمەوە نەهاتووەتە هەرێم و زانیاریم لەسەری نییە».\nبە وتەی ئەندامێكی پێشووی پەرلەمانی كوردستان هەرێمی كوردستان بووەتە بازاڕێك بۆ ساخكردنەوەی چەكی كوالێتی نزم و قاچاغی وڵاتانی دراوسێ بەو هۆیەوە زیاتر لە 60%ی ماڵەكانی هەرێم بوونەتە خاوەن چەك.\nقادر ڕەزگەیی، بڕیاردەری لیژنەی ناوخۆ و ئاسایش و ئەنجوومەنە خۆجێیەكان لە خولی پێشووی پەرلەمانی كوردستان بە «ئاژانس»ی وت: «لە هەرێمی كوردستاندا بازاڕی ڕەش هەیە بە ئاشكرا و بە پێچەوانەی یاساوە بازرگانی بە چەك دەكرێت، یاسای چەك 80%پێشێل كراوە و جێبەجێ ناكرێت، ئەوەی پەیوەندیی بە بازرگانیكردن بە چەكەوە هەیە كۆنتڕۆڵی بكەن».\nوتیشی: «سنوورەكانی هەرێمی كوردستان بە ڕووی وڵاتانی دراوسێ و عێراقدا كۆنتڕۆڵ نەكراو و فراوانن، بۆیە بووەتە بازاڕ و مەیدانی ساخكردنەوە و بازرگانیكردن بە چەكی خراپ و كوالێتی نزم، لەگەڵ ئەوەشدا بەرپرسانی باڵا لە پشت ئەو بازرگانییەوەن بە پلەی یەكەم ئەوە ئەزانن بازرگانی پێوە دەكەن، بە تایبەت ئەو چەكانەی لە توركیاوە دێت هاووڵاتیی ئاسایی ناتوانن بیانهێنن.»\nبە پێی ئەو ئامارانەی دەست «ئاژانس» كەوتوون لە دوو ساڵی ڕابردووشدا نزیكەی 13.500 چەكی بێ مۆڵەت لەناو براون و مۆڵەت بە 14.500 چەكی تریش دراوە.\nئامارەكانی دەستەی سەربەخۆیی مافەكانی مرۆڤ لە هەرێمی كوردستان، دەری دەخات بە هۆی كوشتن و خۆكوشتنەوە 377 كەس گیانیان لە دەست داوە لە ماوەی نێوان 1ی حوزەیرانی 2016 تاكو 30 حوزەیرانی 2017، كە زۆربەی بە هۆی چەكەوە بووە.\nجەلال شێخ كەریم، بریكاری وەزارەتی ناوخۆ بە «ئاژانس»ی وت: «ئاگادارین دەمێكە ئەو جۆرە دەمانچانە هاتوونەتە بازاڕەكانی هەرێمەوە، ڕێگە بە فرۆشتنی نەدراوە فرۆشتن و كڕین و هەڵگرتنی و بەكارهێنانی قەدەغەیە، لە هەر شوێنێك پۆلیس بیگرێت دەستی بەسەردا دەگرێت و خاوەنەكەیشی دەداتە دادگا».\nوتیشی: «ئەوە شتی قاچاخە و نازانین كێ هاوردەی دەكات، لە ماوەی پێشوودا ژمارەیەكی زۆر لەو دەمانچانە گیران و لەگەڵ كۆمەڵێك چەكی كۆندا لەناو بران».


بە پشتگیری وەزارەتی پێشمەرگە پێنج هەزار كەسی كردووە بە خاوەن پێداویستی تایبەت\nدیوانی چاودێری دارایی داوای لێكۆڵینەوە لەدۆسیەكانیان دەكات\n11.07.2019 05:17 PM\nدیوانی چاودێری دارایی راپۆرتێكی تایبەتی لەسەر وەزارەتی كارو كاروباری كۆمەڵایەتی نوسیوە، لەوبارەیەوە چەندین رەخنە‌و گەندەڵی‌و بەهەدەردان لەو وەزارەتە ئاشكرادەكات، ئاماژە بە دۆسیەی كەمئەندامان دەكات كە بەشێوەیەكی نایاسایی‌و بە لێشاو كراون بە كەمئەندام.\nبەگوێرەی راپۆرتەكەی دیوانی چاودێری دارایی هەرێمی كوردستان وەزارەتی كارو كاروباری كۆمەڵایەتی سەدان ملیۆن دیناری بەهەدەرداوە لەبەشێكی زۆر بڕگەكانی تایبەت بە خەرجكردنی پارە لایداوە لە رێنماییەكان.\nدیوانی چاودێری دارایی ئاماژە بۆ ئەوەدەكات، وەزارەتی كاروكاروباری كۆمەڵاتی زۆرینەی ئەو كەلوپەلە كڕدراوانەی لەلایەن لیژنەی كڕینەوە كە كوژمەی كڕینیان لە سێ ملیۆن زیاتر بووە، پێشەكی دەرخستەیان بۆ وەرنەگیراوە ئەوەش پێچەوانەی رێنماییەكانی كڕینە لە حكومەتی هەرێمی كوردستان.\nدیوانی چاودێری دارایی خاڵ بەخاڵ هەڵەكانی خستووەتەڕوو، سەرەتا باسی خەرجكردنی یەك ملیۆن و٩٥٦ هەزار دینار دەكات بۆ پاداشت، بەڵام هیچ بەڵگەیە نەبووە لەبەردەستدا كە بی سەلمێنێت پاداشتەكە وەرگیراوە ئەوەش لەپاداشتی (كرێ) دا هەمان حاڵەت بە گوژمەی ٧٥٣ هەزار دینار دووبارە بووەتەوە.\nزۆرینەی كەلوپەلە كڕدراوەكان دەرخستەیان بۆ وەرنەگیراوە\nهەر لەبارەی پاداشتەوە دیوانی چاودێری دارایی ئەوەی لەناو پسوڵەكانی وەزارەتی كاروكاروباری كۆمەڵایەتی دەستكەوتووە، ئەم وەزارەتە بەبێ وەرگرتنی ناسنامەی باری شارستانی وەزارەت پاداشتی بەسەر هاوڵاتیاندا دابەشكردووە.\nدیوان باسی بەهەدەردانی بڕی ٣٠ هەزار دۆلاری ئەمریكی دەكات بۆ گواستنەوەی كرێكارانی بیانی تەرخانكراوە، بەڵام هیچ لیستێك لەبەردەست نەبووە بەناوی كرێكارانی بیانیەوە، دەڵێت "هیچ پسولەیەكی خەرجكراو بەناوی كۆمپانیای گوێزەرەوە نەبووە".\nدیوانی چاودێری دارایی، دێتە سەر باسی بەڕێوەبەرایەتی كەمئەندامانی هەولێر‌و بەڕوونی ئاماژە بەهەڵەو كەموكوڕییەكانی ئەو بەڕێوەبەرایەتیە دەكات‌و لەسەرەتاشدا گەندەڵیەكی گەورەی بەڕێوەبەرایەتیەكە هەڵدەداتەوە، كە ئاماژەیە بە ناساندنی هەزاران كەمئەندامی پێشمەرگە بەبێ بوونی بەڵگەی پێویست.\nدیوان ئاماژە بۆ ئەوەدەكات، دۆسیەی پێنج هەزار كەمئەندام تەنها یەك پشگیری وەزارەتی پێشمەرگەی تێدابوو بەبێ هەبوونی هیچ بەڵگەیەك وەكو رەزامەندی ئەنجومەنی وەزیران‌و وەزارەتی دارایی‌و لیژنەی پزیشكی.\nبەشێوەی راستەوخۆ بەبێ وەرگرتنی دەرخستە دوو سەد ملیۆن خەرجكراوە\nهەر لەو بەڕێوەبەرایەتیە، بەشێوەیەكی نایاسایی "فەرمانی خەرجكردنی پارە"دراوە، ئاماژە بە فەرمانبەرێك دەكات كە ناونیشانەكەی (بەڕێوەبەری كۆگایە)و بڕوانامەكەی (دەرچوی ناوەندییە)، بەڵام دەسەڵاتی واژوكردنی چەك‌و راكێشانی موچەی دراوەتی.\nپاشان دیوان، رەخنە‌و تێبنیەكانی لەسەر بەڕێوەبەرایەتی گشتی گەشەپێدانی كۆمەڵایەتی دهۆك دەخاتەڕوو، ئاماژە بەچەندین سەرپێچی‌و بەهەدەردان دەكات لەم بەڕێوەبەرایەتیە.\nدیوانی چاودێری دارایی ئاماژەی بۆ ئەوەكردووە، لەم بەڕێوەبەرایەتیە بەشێوەی راستەوخۆ بەبێ وەرگرتنی (دەرخستە) ٢٠٠ ملیۆن خەرجكراوە، لەكاتێكدا بەگوێرەی رێنماییەكان دەبێت بۆ خەرجكردنی هەر گوژمەیەك كە لەسەروی ٣ ملیۆنەوە بێت دەرخستە (عەرز) وەربگرێت لەلایەن لیژنەی كڕێنەوە، ئەمە جگە لە بەش بەشكردنی كڕینی كەل‌و پەل كە كوژمەكەی خۆی لە ١٢٧ ملیۆن دینار دەدات بەبێ یاداشتی رێگەپێدانی ئەو شێوازە لەخەرجكردن.\nدیوانی چاودێری دارایی، رەخنەی ئەوەش دەگرێت، لە بەڕێوەبەرایەتی گەشەپێدانی پارێزگای دهۆك خەزنەدار‌و بەڕێوەبەری كۆگا نیە، هاوكات ئەوەش بەكەمتەرخەمی لێكدەداتەوە كە لەدروستكردنی باڵەخانەكەی خۆیان لەلایەن پارێزگای دهۆكەوە نوێنەریان لە لیژنەی سەرپەرشتیاری نەبووە.\nدیوانی چاودێری دارایی وردبینی بۆ بەڕێوەبەرایەتی كارودەستەبەری كۆمەڵایەتی سەربە وەزارەتی كاروكاروباری كۆمەڵایەتی كردووە، لەیەكەم خاڵدا باسی خەرجكردنی پاداشت لەدەرەوەی رەزامەندی وەزارەتی دارایی دەكات، رەخنەی ئەوەی گرتوو بۆ هەر فەرمانبەرێكی دیوان بڕی ٧٥ هەزار دینار وەكو هاندان خەرجكراوە، بەبێ ئەوەی فەرمانی وەزارەتی دارایی هەبێت‌و ئەمە جگە لەخەرجكردنی مانگانە ٢٠٠ هەزار دینار بۆ گرێبەستێك لەدەرەوەی رەزامەندییەكان.\nبۆ بنكەی مەشقی پیشەیی دهۆك كەل‌و پەل بەگوژمەی زیاتر لە ٧٠١ ملیۆن دینار بەبێ بوونی هیچ كەمكردنەوەیەك كڕدراوە\nدیوان دەڵێت: "هیچ بەڵگەیەكمان نەدۆزییەوە لەسەر خەرجكردنی ئەم پارەیە كە لەدەسەڵاتی وەزارەتی دارایی بێت".\nهاوكات، ئاماژە بە خەرجكردنی گوژمەیەك دەكات بەبڕی ٣٠٣ ملیۆن‌و ٢٥٠ هەزار دۆلار دەكات بۆ فەرمانگەی راهێنانی مەشق لەو بەڕێوەبەراتیە لەگەڵ ئۆتۆمبێڵێكی مارسیدس، بەڵام پارەكە خەرج نەكراوە لەبانك ماوەتەوە، چارەنوسی یەكلایی نەكراوەتەوە.\nدیوانی چاودێری دارایی رەخنەش لەوە دەكرێت بۆ بنكەی مەشقی پیشەیی دهۆك كەل‌و پەل بەگوژمەی زیاتر لە ٧٠١ ملیۆن دینار، بەبێ بوونی هیچ كەمكردنەوەیەك.\nسێهەم فەرمانگەش دیوانی چاودێری دارایی وردبینی بۆ كارەكانی كردووە، بەڕێوەبەرایەتی چاكسازی كۆمەڵایەتی بووە.\nبەگوێرەی راپۆرتەكەی دیوان، بەشێوەیەكی گشتی كڕین بەش بەش كراوە بۆ ئەوی پابەند نەبن بەهێنانی (دەرخستە)وە.\nدیوانی چاودێری دارایی جەخت لەسەر چارەسەركردنی دۆسیەی ئەو پێنج هەزار خاوەن پێداویستیە تایبەتە دەكات\nراپۆرتەكە ئاماژە بۆ ئەوەدەكات، پێچەوانەی رەزامەندی رۆژانە ٢٥٠ ژەم خواردن دابینكراوە بۆ بەڕێوەبەراتیەكە لەكاتێكدا خواردن تەنها بۆ (ڕاگیراوانە) واتە ئەوانەی زیندانیكراون.\nهاوكات كۆمپانیایەكی دابینەكەری خۆراك، دەبوو بەگوێرەی گرێبەست ٤٠ ملیۆن دینار وەكو كەفالەت پێشكەش بكات، بەڵام كۆمپانیاكە تەنها ١٠ هەزار دیناری پشكەش كردووە، ئەوەش بەلای دیوانەوە رەتكراوەتەوە.\nدیوان ئاماژە بەدیارنەمانی ٩ پارچە چەك دەدات لەم بەڕێوەبەراتیە بە پێكهاتەكانیانەوە، ئەوەش بەهۆی ئەوەی ئەو كەسانەی لە بەرێوەبەراتیەكە رۆشتوون چەكەكانیان لەگەڵ خۆیان بردووە‌و نەیانداوەتەوە.\nهەر دوای راپۆرتەكە، دیوانی چاودێری دارایی (گوتارێكی كارگێڕی) بۆ وەزارەتی كاروكاباری كۆمەڵایەتی دەردەكات، داوای چاكسازی دەكات لەهەموو ئەو بڕگانەی كە بەشێوەیەكی نایاسایی خەرجیان تێداكراوە، بەتایبەت گەڕانەوەی چەندین بەش لەپارە كە بە نایاسایی خەرجكراوە.\nهاوكات دیوانی چاودێری دارایی جەخت لەسەر چارەسەركردنی دۆسیەی ئەو پێنج هەزار كەمئەندامە دەكات لەلایەن وەزارەتی پێشمەرگەوە پشگیركراون، داوای لێكۆڵینەوە لە دۆسیەكانیان دەكات.\nعادل عەبدولمەهدی: ڕێککەوتنمان لەگەڵ پێشمەرگە هەیە\nژیان بڕو جۆری ئەو چەك‌و تەقەمەنیانە لە وەزارەتی پێشمەرگە دیارنەماون بڵاودەكاتەوە\nكەریم سنجاری زیاتر لە 300 ئەفسەرو پلەدارلە وەزارەتی پێشمەرگە دەگوازێتەوە\nوەزارەتی پێشمەرگە لەگەڵ هاوپەیمانان باسیان لە رەوشی ناوچە جێناكۆكەكان كرد\nپلە بەرزكردنەوە لە وەزارەتی پێشمەرگە دەستی پێكردەوە \nداوای گەڕانەوەی پێشمەرگە دەکرێت بۆ خانەقین\nخورماتوو؛ شەڕ لەنێوان پێشمەرگە و داعش هاتە ئاراوە\nوەزارەتی پێشمەرگە رونكردنەوەیەكی بڵاو كردەوە


كارو چالاكييه‌كانى به‌ڕێوه‌به‌رايه‌تى گشتى ڕه‌گه‌زنامه\nجێبه‌جێ كردنى ياساى ڕه‌گه‌زنامه‌ى ژماره (26) ساڵى (2006)و ياساى بارى شارستانى ژماره (65) ساڵى (1972) هه‌روه‌ها ده‌ركردنى پاسپۆرتى عێراقى‌و به‌دواداچوونى نشينگه بوونى عه‌ره‌ب‌و بيانى له‌عێراق‌و به‌دواداچوونى هاتووه‌كان‌و گه‌ڕاوه‌كان له‌نێو چالاكى به‌ڕێوه‌به‌رايه‌تى كاروبارى نشينگه :- 1. پێدانى ڕه‌گه‌زنامه‌ى عێراقى به عێراقييه‌كان .\n2. پێدانى ڕه‌گه‌زنامه‌ى عێراقى به كۆچ به‌ره‌كان .\n3. لێ سه‌ندنه‌وه‌ى ڕه‌گه‌زنامه‌ى عێراقى له‌و بيانيانه‌ى كه وه‌ريان گرتووه .\n4.پێدانى ڕه‌گه‌زنامه‌ى عێراقى به‌و عێراقيانه‌ى كه ده‌يانه‌وێت وه‌رى بگرن .\n5. پێدانى ڕه‌گه‌زنامه بۆ ئه‌و كه‌سانه‌ى كه داواى به‌ڕه‌گه‌زبوونيان كردووه به ڕه‌گه‌زنامه‌ى عێراقى .\n6.پێدانى ڕه‌گه‌زنامه بۆ ئه‌و عه‌ره‌بانه‌ى ده‌يانه‌وێ وه‌رى بگرن .\n7. نيشاندانى شوێنى هاتنى ئه‌و كه‌سانه‌ى هاتوونه‌ته ناوه‌وه بۆ فه‌رمانگه فه‌رميه‌كان .\n8.نى فه‌رمانى كارگێڕى تايبه‌ت به ڕاستكردنه‌وه‌ى تۆماره‌كان وه‌كو لابردن و زيادكردن و.. شتى تر .\n9. تۆماركردنى له‌دايك بوونه‌كان و هێماكردنى مردن له‌ناو عێراق و ده‌ره‌وه‌ى .\n10. ڕێكخستنى مامه‌ڵه‌ى كۆچى ناوخۆ و گواستنه‌وه‌ى تۆماره‌كان له نێوان فه‌رمانگه‌كانى بارى شارستانى .\n11. جێ به‌جێ كردنى بڕياره‌كانى دادگاى به‌رايى .\n12.هێماكردنى هاوسه‌رگيرى و ده‌ست به‌رداربوون و هه‌ڵوه‌شاندنه‌وه‌ى تۆمارى هاوڵاتيان له تۆماره‌كانى شارستانيدا.\n13. ڕێگرتن له گه‌شت كردنى ئه‌و هاوڵاتيانه‌ى بڕيار له‌باره‌يانه‌وه ده‌رده‌چێ له ده‌سته‌ڵاتداره فه‌رمييه‌كانه‌وه .\n14.سه‌رپه‌رشتى كردنى ده‌روازه سنورييه‌كان و به‌دواداچوونى هاتنه ناوه‌وه و چوونه ده‌ره‌وه‌ى عێراقى و عه‌ره‌ب و بيانى پيايدا .\n15. سه‌رپه‌رشتى كردن و ديزاين كردنى چاپكردنى پاسپۆرت و ڕه‌گه‌زنامه و پێناسى بارى شارستانى و به‌ڵگه‌نامه‌ى گه‌شتى فه‌له‌ستينيه‌كان و به‌ڵگه‌نامه‌ى نيشته‌جێ بوون و جێبه‌جێ كردنى ئه‌و بڕياره فه‌رميانه‌ى بۆيان ده‌رچووه .\n16. سه‌رپه‌رشتى كردن و ديزاين كردنى (مۆر)ى به‌ڕێوه‌به‌رايه‌تييه‌كانى ڕه‌گه‌زنامه و نشينگه و بارى شارستانى و گۆڕينى ناو به‌ناو به پێى پێداويستى ئاسايشي .\n17.روستكردنى په‌يكه‌رى فه‌رمانگه‌كان و ڕێكخستنى كار و سه‌رپه‌رشتى كردنى لێپرسراوێتى تياياندا .\n18. ده‌ركردنى پێناسى بارى شارستانى بۆ عێراقيه‌كان به پێ ى ياسا .\n19. پشتگيرى كردن له‌و به‌ڵگه‌نامه فه‌رميانه‌ى كه ئه‌م به‌ڕێوه‌به‌رايه‌تيه ده‌رى ده‌كات وه‌ك ڕه‌گه‌زنامه و پێناسى بارى شارستانى و پاسپۆرت و ناردنى بۆ وه‌زاره‌ت به‌مه‌به‌ستى ڕاستاندنى له دواى وه‌رگێرانى بۆ زمانى تر به‌پێى ياسا .\n20.ده‌ركردنى پاسپۆرت بۆ عێراقيه‌كان و درێژكردنه‌وه‌يان .\n21. به‌ڕێوه‌به‌رايه‌تيه‌كه‌مان هه‌ڵساوه به داڕشتنى ڕه‌شنوسى ياسايى نشينگه و به‌رزكردنه‌وه‌ى بۆ ئه‌نجومه‌نى ڕاوێژكارى ده‌وڵه‌ت بۆ ڕاستاندنى .\n22.ئه‌م به ڕێوه‌به‌رايه‌تيه ده‌ستى كرد به‌ده‌ركردنى پاسپۆرت ئه‌لكترۆنى جۆرى G به پێى ڕێنمايى به‌ڕێز / وه‌زيرى ناوخۆ له هه‌وڵى ئه‌وه‌داين كه سيستمێك دابنێين بۆ به‌رزكردنه‌وه‌ى تواناى ده‌ركردنى (10000 )ده هه‌زار پاسپۆرت ڕۆژانه .ً . .


ئەو چوار خۆراکەی چەوری دەسوتێنێت\n2017-06-19 [06:43 AM]\nZNA - ھەولێر\nھەندێ لەمادەخۆراکییەکان دەوڵەمەندە بەکالۆری و دەبێتە ھۆی لابردنی ژەھری لەش و دابەزاندنی کێش، لەنێویاندا:\n١. گوێز:- کەرێژەیەکی زۆری ریشاڵ و چەوری و پرۆتینی تێدایە و ھەستی تێربوون دەبەخشێت، توێژینەوەیەکی نوێ دەریخستوە کەگوێز ھاوکارە لەدابەزاندنی کێش ئەگەر بەزۆری بخورێت، ئەمەش بەردەوامیت لەسەر رێجیم ئاسان دەکات.\n٢. زەیتی گوێز ھیند:- کەچەوری ناتێری تێدایە ئەمانەش دڵ و مولولەخوێنەکان دەپارێزێت و رێژەی کۆلیسترۆڵ لەخوێندا کەم دەکاتەوە. توێژینەوە نوێیەکان دەریخستوە ئەو کەسانەی کەرۆژانە دوو کەوچکی گەورە زەیت دەخۆن ناوقەدیان باریک دەبێـتەوە.\n٣. قاوە:- کەدەوڵەمەندە بەدژە ئۆکسانەکانی وەک پۆلی فینۆڵ کەلەش دەپارێزێت لەنەخۆشییەکانی ھەوکردن و ھاوکاری دژە ئۆکسانەکان دەدات بۆ لەناوبردنی رەگە ئازادەکان. کاتێ قاوە بخۆیت بەشێوەیەکی ھاوسەنگ ئەمە ھاوکاریت دەکات لەسوتانی چەوری و ئاستی وزە و بەرھەمھێنانی گەرمیی زیاد دەکات.\n٤. ماسی:- کەسەرچاوەیەکی گەورەی پرۆتین و ڤیتامینە و ھاوکارە لەچالاککردن و ھاندانی ھەرسکردندا.\nئەم هەواڵە 8365جار خوێندراوەتەوە


هاوکاری تەندروستی بۆ پەروەردەکانی هەرێمی کوردستان دابین دەکرێت - BCF\nپەروەردە و پاراستن, تەندروستی, هەواڵ\nدەزگای خێرخوازایی بارزانی لەدرێژەی کاروچالاکییەکانی لە هەڵمەتی رووبەڕوو بوونەوەی پەتای کۆڕۆنا و دەستپێکی کرانەوەی قوتابخانەکان، بە هاوکاری Wings of Help و ANCF هاوکاری تەندرووستی و خۆپارێزی دەگەیەنێتە بەڕێوەبەرایەتی پەروەردەکانی هەرێمی کوردستان.\nرۆژی پێنجشەممە رێکەوتی ١١/٢/٢٠٢١ بە ئامادەبوونی بەڕێز ئالان حەمە سەعید وەزیری پەروەردەی هەرێمی کوردستان و بەڕێز موسا ئەحمەد سەرۆکی دەزگای خێرخوازیی بارزانی، هەڵمەتی هاوکاریکردنی بەرێوەبەرایەتییەکانی هەرێمی کوردستان، راگەیەندرا.\nلەم پڕۆژەیەی دەزگای خێرخوازیی بارزانی بە هاوکاری Wings of Help و ANCF ٤٥ هەزار دەمامک، هەزار پاکێجی خۆپارێزی بۆ پەروەردەی هەولێر و ٢ هەزار پاکێجی خۆپارێزی بۆ پەروەردەی دهۆک و ٢٥٠٠ پاکێجی خۆپارێزی بۆ پەروەردەکانی سلێمانی و هەڵەبجە دابین دەکرێت.\nلە هەریەک لەم پاکێجە خۆپارێزیانەدا دەمامک و جێڵی پاکژکەرەوە و بروشەری رێنمایی تەندرووستی دابین کراوە.\nدەزگای خێرخوازیی بارزانی لە دەستپێکی بڵاوبوونەوەی ڤایرۆسی کۆڕۆنا و لە کاتی کەرەنتینەدا لە هەرێمی کوردستان و عێراق هاوکاری تەندرووستی خۆراکی پێشکەشی خەڵکی خۆجێی و ئاوارە و پەنابەران کردووە.\nPrevپێشترموسا ئەحمەد: بەردەوام دەبین لە هاوکارییەکانمان بۆ خەڵکی شنگال\nدواترکۆنسوڵی گشتی ئیمارات لە هەولێر سەردانی دەزگا دەکاتNext


رێبوار تەوفیق: نوکە مۆزیک و ڤیدیۆ کلیپ ب تەمامی کەفتینە د خزمەتا ھونەرێ بیانی دا | Evro News\nسه‌ره‌كى هونه‌ر رێبوار تەوفیق: نوکە مۆزیک و ڤیدیۆ کلیپ ب تەمامی کەفتینە د خزمەتا...\nرێبوار تەوفیق: نوکە مۆزیک و ڤیدیۆ کلیپ ب تەمامی کەفتینە د خزمەتا ھونەرێ بیانی دا\nئەڤرۆ، زنار تۆڤی: سترانبێژ، رێبوار تەوفیق بەنگینە، خەلکێ باژێرێ سلێمانیێ یە و نوکە ژی ل ھەمان باژێر دژیت، د دیدارەکێ دا بۆ رۆژناما ئەڤرۆ دیار کر کو: دووماھی کارێ وی تۆمارکرنا سترانەکێ بوو ب ناڤێ “بۆ کۆچی ئازیزان”، وی ئەو سترانە ب وان کەسان گۆتیە، یێن کو ب ئەگەرێ ڤایرۆسێ کۆرۆنایێ وەغەر کرین، ھەلبەست یا بەندی عەلی بوویە، کارێ ژەنینا عودێ ژ لایێ خانما نیگار بوبان ڤە ھاتییە کرن و کارێ موزیک و ڤیدیۆیێ ژ لایێ فریا کالێ ڤە ھاتییە ئەنجامدان، ھەروەسا ل سالا ١٩٧٨ وی بەرھەمێ دو ئاوانەکە بەلاڤکریە، سرۆدا کە ئێوەدێن ل سالا ١٩٩٤ تۆمارکریە، پشتی ھنگێ وی سترانا نیشتیمانی ون و ھاواری شەھید چێکریە، کو ئەڤ ھەر دو سترانە ژ پەیڤێن سەلام عوسمانی و کارێ موزیکێ ژی ژ لایێ فریا کالێ ڤە بۆ ھاتینە کرن، ھەروەسا وی چەندین کارێن دیتر ژی تۆمار کرینە.\nناڤھاتی زێدەتر گۆت: من ب گۆتنا سترانان پشکداری د چەندین کارێن شانۆیی دا کرینە، ژ وان ژی شانۆگەریا ” رێگا ” ژ نڤێسینا چیخۆفی و ژ دەرھێنانا عەلی سەعیدی بوویە، شانۆگەریا ” ماریانا پیندا ” ژ نڤێسینا لۆرکا و دەرھێنانا ئیبراھیم چێوار بوویە، ل سالێن ھەشتییان ل سەدێ بوری ئەڤ شانۆگەریە، ل ھۆلا تیپا پێشرەو یا شانۆیا کوردی ھاتینە نیشادان، ھەروەسا من ستران ل شانۆگەریا ” دادگا “، کو ژ نڤێسینا فوئاد مەجید مسری بوویە گۆتیە، ئەڤ شانۆگەرییە ل دەستپێکا سالێن نۆتان ل سەر شانۆیا ھونەرمەندان ل سلێمانیێ ھاتییە نیشادان.\nرێبوار ھێشتا دبێژیت: ل سالێن حەفتێ و ھەشتێیان پانتایا ھونەر و موزیک و سترانا کوردی ل چاڤ جاران یا بەرفرەھتر بوو، ھەر چەندە ھندەک کێماسی تێدا ھەبوون، ل وی دەمی کارێن گەلەک باش ھاتنە ئەنجامدان، ل گەل ھندێ ژی، ھندەک ھونەرمەندان کارێن نەباش و موزیکێن بیانی ئینانە دناڤا موزیکا کوردی دا و ڤێ چەندێ کاریگەریەکا خراب کرە سەر ھونەرێ کوردی، لێ سترانبێژێن وی دەمی گەلەک ب ھشیاری و ب قالبەکێ کوردی ستران دگۆتن، لێ ئەو کارێ نوکە دھێتە ئەنجامدان، نە ستران بەلکو موزیکا سترانێ و ڤیدیۆ کلیپ ژی ب تەمامی کەفتینە د خزمەتا ھونەرێ بیانی دا.


كورد فه‌يلی.. ساڵه‌يلگ له دڵته‌نگی و خوسه‌و گومبوين، تاكه‌ی؟ - شـه‌فـه‌ق نيـوز\nكورد فه‌يلی.. ساڵه‌يلگ له دڵته‌نگی و خوسه‌و گومبوين، تاكه‌ی؟\nدويای ئازادكردن عراقيش و په‌يابوين حوكم شيعه‌يش مافه‌يل كورد فه‌يلی فه‌رامووش كريا له‌وه‌ر ئه‌وه‌گ سه‌ر وه نه‌ته‌وه‌ی كوردن، يه‌يش هه‌چه‌نی شيعه‌مه‌زه‌ون، دی وه‌و حاڵةو مه‌ندن وه‌بی ئاڵشتكاری بار ژيان و گوزرانيان وه‌ره‌و خاستر و تائيسه‌يش كورد فه‌ويلی له دام و ده‌زگايه‌يل ره‌گه‌زنامه‌و عه‌قارات و دادگايه‌يليش وه‌شيوه‌ی خراويگ مامڵه وه‌ليانا ئه‌كريه‌ێد و هيمان تائيسه‌يش ياسايه‌يل و رينمايه‌يل رژيم به‌عس ده‌رهه‌قيان وجوود ديرێد و هيمان بڕيگ له‌و كارمه‌نده‌يل شيعه‌و سنيه مه‌ندنه ك خراوترين تاوانه‌لييگ له‌وه‌رانوه‌ر فه‌يليه‌يل هاورديانه كار له‌و دام و ده‌زگايه‌يله‌و ئه‌و زوره‌ی داعشی فاشيستيه دژايه‌تی كورده‌يل فه‌يلی ئه‌كه‌ن و هه‌ر جوور ته‌به‌عيه‌ی ئيرانی ته‌ماشايان ئه‌كه‌ن.\nحزبه‌يل و مه‌رجه‌عه‌يل شيعه‌يش رۆڵ نائنسانی و خراويگ ديرن له وه‌رانوه‌ر كورده‌يل فه‌يلی و ته‌نيا ئه‌را ئامانجه‌يل هه‌ڵوژاردن ئستغلاليان ئه‌كه‌ن و دويای هه‌ڵوژاردن پشت له‌ليان ئه‌كه‌ن و نموونه‌يش ئه‌را ئه‌وه هه‌ڵوژاردنه‌يل دويای رميان رژيم بوی له باره‌ی هه‌ڵويست ئه‌و حزبه‌يله له مه‌سه‌له‌ی كۆتاو ئه‌و حزبه‌يله دژ ئه‌و مافه بوين و گشتيان ريككه‌فتن له‌بان نه‌داين كۆتا وه كورده‌يل فه‌يلی له په‌رله‌مان عراقی!!\nله‌ی رووژه‌يليشه دوينيم وه‌گشتی هه‌ڕه‌شه له كورده‌يل ئه‌كريه‌ێد و كورده‌يل فه‌يلی وه‌تايبه‌ت، ئه‌ويش وه وه‌جيهيشتن ماڵ و موڵك و ده‌رچگنيان له عراق جوور پلانيگ ته‌مامكه‌ر ئه‌را كرده‌وه‌ی رژيم به‌عس گوڕوه‌گووڕ. دی وه‌و جووره كورده‌يل فه‌يلی له‌سای حوكم شيعه‌يش مافه‌يل ره‌وای خوه‌يان وه‌رنه‌گرتن و له‌وانه‌يش ره‌گه‌زنامه و هاوردنه‌وه‌ی موڵكه‌يليان و يه‌كسانی له مامڵه‌كردن وه‌لياناو چشته‌يل تر و ته‌نانه‌ت ئاسايش و سه‌قامگيری خاسيگيش نه‌يرن و هس وه هاووڵاتيبوين راسكانييش ناكه‌ن و له تارمايی و فه‌رامووشكردن و دويره‌وخستن و بيبه‌شی ژيه‌ن تائيسه‌يش.\nگرينگيداين نه‌مر مه‌لا مسته‌فای بارزانی وه كورده‌يل فه‌يلی\nنه‌مر مه‌لا مسته‌فای بارزانی سه‌ركرده‌ی مێژوويی گرنگی فريه‌يگ دا كورده‌يل فه‌يلی و وه‌و جووره ته‌ماشايان نه‌كرد ك سه‌ر وه مه‌زه‌و شيعه‌ن، ئه‌را نموونه‌يش: ره‌حمه‌تی حه‌بيب محه‌مه‌د كه‌ريم سكرتێر وه‌رين پارت ديموكرات كوردستان كانديد كرد ئه‌را پۆست يگر سه‌رۆك كۆمار عراق ئه‌را جيوه‌جيكردن ريككفه‌تن ئادار 1970، وه‌لێ ريژم به‌عس ئه‌و كانديده ره‌ته‌و كرد وه مه‌هانه‌ى ئه‌وه‌گ كورد فه‌يليه‌و له ته‌به‌عيه‌ى ئيرانيه.\nجى داخه دوياى راپه‌ڕين شه‌عبانيه‌و زاڵبوين شووڕش كورد و بنياتناين هه‌رێم كوردستان، حكومه‌ت هه‌رێم و هويچ حزبيگ كوردستانى كار له‌بان ئه‌و ريڕه‌و دادگه‌رانه‌و ئنسانى و نه‌ته‌وه‌يى و ژياريه نه‌كردن ك بارزانى نه‌مر خه‌بات ئه‌ڕاى كرد و ئه‌و حزب و لايه‌نه‌يله وه‌هويچ شيوه‌يگ گرينگى نه‌يانه پشتگيرى راسكانى و راسگووانه‌ى كورده‌يل فه‌يلى زوڵمليكرياى و دريغيكه‌ر بوين ده‌رهه‌قيان و كيشه‌گه‌يان له‌هويره‌و بريا.\nئمجا ئه‌گه‌ر حكومه‌ت ناوه‌ندى به‌غدا مافه‌يل كورد فه‌يلى پشتگووش خست له‌وه‌ر ئه‌وه‌گ له نه‌ته‌وه‌ى كوردن، ئه‌ى هووكار چه بوى هيز و حزبه‌يل كوردستانى ئى قه‌واره‌ى كورد زوڵمليكرياگه له‌هويره‌و بردن؟\nوه‌ل ئه‌وه‌يشا مه‌ينه‌تى ئه‌و خيزانه‌يل كووچ وه‌پيكرياگ فه‌يليه له هوير ناكه‌يم ك تائيسه‌يش له كه‌مپه‌يل ئيران ژيه‌ن له‌ى بار سه‌ختيگ و هويچ كه‌س و لايه‌نيگيش پرسيار له حاڵيان ناكا، ئايا ئه‌وانه له نه‌ته‌وه‌ى كورد نيين؟ كى بزانێد؟ شايه‌ت له نه‌ته‌وه‌ى ديو بوون وه قه‌وڵى بڕيگ له خوتبه‌ده‌ره‌يل شيعه!!\nم . د . قاسم مه‌نده‌لاوی


Home›هەواڵ›جیهان›چيرۆکی يەکێک لە دوو کۆچبەرە رزگاربووەکەی کەناڵی ئينگليز\nمحەمەد عيسا تەمەنی 28 ساڵە و خەڵکی وڵاتی سۆماڵە، يەکێکە لەو دوو کۆچبەرە رزگاربووەی کە هەفتەی رابردوو بەلەمەکەيان لە کەناڵی ئينگليز نوقمبوو تيايدا 27 سەرنشين کە زۆربەيان کوردبوون بێسەروشوێن بوون و تەنها چەند کەسێکيان ناسراونەتەوە.\nمحەمەد چيرۆکی نوقومبوونی بەلەمەکە بۆ ميدياکان دەگێڕێتەوە و دەڵێت “کۆچەرەکانی ديکەم لە دانکيخ لە دارستان ناسی، بەشێوەی گروپ بەرەو بەلەمەکە دەرۆيشتين، دوای سێ کاتژمێر لە دەستپێکردنی گەشتەکە ئاوهاتە ناو بەلەمەکەوە و وردە وردە پڕ بوو لە ئاو، دواتر هەڵگەڕايەوە و کەوتينە ناو ئاوەکەوە”.\nمحەمەد درێژە بە قەسەکانیدا و وتی”هەموو خەڵکەکە هاواريان دەکرد يارمەتيمانبدەن، هەوڵماندا بە مۆبايلەکانمان پەيوەدی بە بەڕيتانی و فەرەنسييەکانەوە بکەين دوو جار پەيوەنديمان کرد نەمانتوانی بەردەوانبين و مۆبايلەکانمان کەوتە ئاوەکەوە”، دواتر پياوێکی ديکە کە بە ئينگليزييەکی باش قسەی دەکرد پەيوەندی بە بەڕيتانييەکانەوە کرد ئەوان داوای لۆکەيشنيان دەکرد بەڵام فريانەکەوت بينێرێت مۆبايلەکەی کەوتە ئاوەکەوە، ئەويش بێ سود بوو نەهاتن بە هانامانەوە”.\nباس لەوەشدەکات: “ئەمبينی خەڵک بە بەرچاومەوە دەمردن، ئەوانەی مەلەيان نەدەزانی نوقمدەبوون و لە يەک خولەکدا دەمردن، ئاوەکە زۆر سارد بوو، دوای چەند کاتژمێرێک مانەوەم لە ئاوەکەدا من بەلەمێکی گەورەم بينی بەرەو بەلەمەکە مەلەم کرد”.\nبە وتەی محەمەد “خۆم و کەسێکی ديکە بەناوی محەمەد کە خەڵکی عێراق بوو (محەمەد شێخە ئەحمەد خەڵکی هەرێمی کوردستانە) رزگاربووين، دوای چەند کاتژمێرێک لە رزگاربوونمان لە نەخۆشخانەيەکی فەرەنسا يەکترمان بينييەوە، بە پێی ئەو رەسمانەی کە گيراون و ئەوەی پێيانوتوين هيچ کەسێکی ديکە رزگاری نەبووە”،ئەوەش دەڵێت “ئێمە لە ئاوەکانی بەڕيتانيا نوقومبووين بەڵام ئەوانەی رزگاريانکردين فەرەنسی بوون”.\nسەبارەت بە ناسنامەی ئەو کەسانەی لە بەلەمەکەدا بوون دەڵێت “زۆرينەيان کورد بوون، لەگەڵ چوار ئەسيوپی، دوو ميسری”.\nمحەمەد لە ئێستادا لەسەر کورسی کەمئەندامييە، بەهۆی ئەوەی ماوەيەکی زۆر لە ئاودا ماوەتەوە کاريگەری کردووەتە سەر قاچەکانی، سەبارەت بە دەستپێکردنەوەی ژيانی دەڵێت “من جارێکی ديکە لەداەکبوومەتەوە و نازانم چی دەکەم”.\nڕۆژی چوارشەممەی ڕابردوو، 24ی تشرینی دووەمی 2021، بەلەمێکی کۆچبەران کە 29 کۆچبەری تێدا بوو، لەکاتی تێپەڕبوون بە کەنداوی ئینگلیزی و لە نزیک کەنارئاوەکانی فەڕەنسا نقوم بوو، بەهۆیەوە 27 کۆچبەر گیانی لەدەستدا کە حەوت ژن و سێ منداڵیان تێدا بوو، یەکێک لە ژنەکان دوو گیان بوو، هەروەها زۆربەی کۆچبەران خەڵکی هەرێمی کوردستان بوون.


كوردستان: کوردستان ئه‌و پاروه‌ی که له سه‌ر سفره‌یه‌که که پێنج وڵات ده‌وریان داوه\nکوردستان ئه‌و پاروه‌ی که له سه‌ر سفره‌یه‌که که پێنج وڵات ده‌وریان داوه\nئه‌وه‌ی له‌خواره‌وه ده‌یخوێننه‌وه به‌شێک له هه‌ڤپه‌یڤینێکه که ڕۆژنامه نوس سوهه‌یل ئاسه‌فی له گه‌ڵ برایم یونسی کردویه‌تی. سه‌باره‌ت به‌وه‌ی وڵامه‌کانی یونسی کۆمه‌ڵێک زانیاریان له پێوه‌ندیی له‌گه‌ڵ ڕۆژهه‌ڵاتی کوردستان له سه‌ره‌تای هاتنه سه‌رکاری کۆماری ئیسلامی تێدایه، به‌گرنگم زانی که وه‌ریگێڕمه سه‌ر زوانی کوردی. ده‌قی ئه‌م وتووێژه له سایتی (په‌یکی هه‌فته‌دا) وه‌شێنراوه. په‌یک نێت بۆخۆشی پێشه‌کیه‌کی بۆ نوسیه‌وه که له به‌شێکیدا ئاوا ده‌نوسێ: " سوهه‌یل ئاسه‌فی ڕۆژنامه نوسی دانیشتوی ئێران که بۆ سایته‌کانی ئینته‌رنێت و بڵاوکراوه جیاجیاکانی ناوه‌وه‌ی وڵات(ئێران)ده‌نوسێ، به‌م دواییه هه‌ڤپه‌یڤینێکی له‌گه‌ڵ برایم یونسی ئه‌نجام داوه. هه‌ڤپه‌یڤینێکه سیاسی و له‌گه‌ڵ پارێزگارێک کراوه که 27 ساڵ پێش ئێستا چوه کوردستان و زۆر زووش خۆی له تۆفان و گه‌رده‌لوولی ڕوداوه‌کانی ئه‌و مه‌ڵبه‌نده کێشایه‌وه و گه‌ڕایه‌وه تاران. بۆچی چوو؟ بۆ وابوو؟ مه‌هدی بازرگان ڕێشی خستبوه گره‌وه‌وه و بۆخۆشی خه‌ڵکی ئه‌وێیه. کورده. له 28ی گه‌لاوێژدا له‌هێزی سه‌ربازیدا بووه و له‌گه‌ڵ تووده دا بووه. چوه به‌ندیخانه‌وه‌و هه‌شت ساڵ مایه‌وه. له‌و هه‌شت ساڵه به‌ملاوه، ده‌بێ یونسی له ڕیزی وه‌رگێڕان و توێژه‌راندا دابندرێ نه‌ک سیاسه‌تڤان و پیاوی ده‌وڵه‌ت. به‌م هۆیانه دیسان بڵاوکردنه‌وه‌ی هه‌ڤپه‌یڤینی ئاسه‌فی له‌گه‌ڵ یونسیمان له (پیک هفته) که "هونه‌ری و سیاسی"ه! دانا".\nله‌سه‌ره‌تاوه ئاسه‌فی ده‌پرسێ: به‌ڕێز یونسی، له "زستانی بێ به‌هار"دا له چوارچێوه‌ی چیروکێکدا چۆنیه‌تی به‌ندکرانی پاش 28ی گه‌لاوێژت گێڕاوه‌ته‌وه. شۆڕشی 57 سه‌رکه‌وت و له‌ماوه‌یه‌کی که‌مدا نوسه‌ری به‌ناووده‌نگی کورد و ئه‌ندامی پێشوی ڕێکخراوی سه‌ربازی حزبی توده، له کابینه‌ی بازرگاندا بوه پارێزگای کوردستان. هه‌ر له ڕۆژه‌کانی سه‌ره‌تاوه چت کرد؟..........\n....................خوێنه‌ری خۆشه‌ویست، مارانگه‌سته له خشپه‌ی قۆڕیش ده‌سڵمێته‌وه و ده‌پرینگێته‌وه. له کاتێکدا که ملم له‌به‌ر ملی وه‌رگێڕانی ئه‌و هه‌ڤپه‌یڤینه نابوو کتوپڕ وه‌بیرم هاته‌وه که ئه‌م جۆره وتوێژو هه‌ڤپه‌یڤینانه ڕاوکه‌ری دیکه‌شیان هه‌یه‌و ڕه‌نگه تا نوکه ئه‌م نێچیره له زه‌وی گه‌وزێنرابێت. به واته‌یه‌کی دیکه ڕه‌نگه کاک سلێمان چیڕه وه‌ریگێڕابێت یان خه‌ریکی وه‌رگێڕانی بێت!، هه‌ربۆیه‌ش به‌بێ سێودوو سایتی گزنگی کاک سلێمانم کرده‌وه. به‌ڵێ ئه‌و هێژایه وه‌ریگێڕابوه سه‌ر کوردی و منیش له‌به‌ر خۆمه‌وه گوتم به‌س نه‌بوو زوو که‌وته‌وه بیرم.\nپێشتر هه‌ر لێره باسی ئه‌وه‌م کردبوو که پاش وه‌رگێڕان و بڵاوکردنه‌وه‌ی بابه‌ت یان هه‌ڤپه‌یڤینێک دیتومه که هه‌مان بابه‌ت له‌لایه‌ن که‌سێکی دیکه‌وه وه‌رگێڕدراوه‌و بڵاوکراوه‌ته‌وه. ئه‌گه‌رچی شێوه‌ی وه‌رگێڕان و چۆنیه‌تی چنینه‌وه‌ی کوردیکراوی بابه‌تێک له که‌سێکه‌وه بۆکه‌سێک ده‌گۆڕێ به‌ڵام له بابه‌تی وادا ئه‌وه‌نده‌ی که مه‌به‌ست گه‌یاندنی زانیاری و ڕامانی که‌سه‌کانه بۆ خوێنه‌ری کورد که‌متر له‌وه له پێناوی خزمه‌تی زمانی شیرینی کوردیدا بابه‌ته‌که وه‌ر ده‌گێڕدرێت. دیاره وه‌رگێڕان خۆی له‌خۆیدا ده‌چێته خانه‌ی خزمه‌تی زمانی شیرینی کوردیه‌وه‌و منیش له‌به‌ستێنی خزمه‌ت به زمانی کوردی و سه‌باره‌ت به شێوه‌ی به‌کوردیکردن و وه‌رگێڕانی گه‌لێک له‌و بابه‌ت وه‌رگێڕدراوانه په‌یڤی خۆم هه‌یه‌و هه‌ندێکیانم به دڵ نین.\nبۆ وێنه وه‌رگێڕانه‌کانی کاک سولێمان زۆرجار بێ ئه‌وه‌ی پێویست بێت پڕه له وشه‌ی فارسی یان عاره‌بی فارسێندراو. من له‌وه‌ی دڵنیام که ئه‌و به‌ڕێزه کوردییه‌کی باش ده‌زانێ و شاره‌زاییه‌کی زۆری له سه‌ر زمانی کوردیی هه‌یه، به‌ڵام تێناگه‌م لۆ وایه. سه‌یرکه‌ن هه‌ر له وه‌رگێڕانی ئه‌م هه‌ڤپه‌یڤینه‌دا به‌ڕێز چیره چه‌ند وشه‌ی ترینجاندۆته وڵامێکی سێ چوار ڕسته‌یی:"ئه‌من پاش تێپه‌ڕکردنی 8 ساڵ زیندان له دوای کوده‌تای 28ی گه‌لاوێژ، ئیدی ده‌گه‌ڵ حیزبی توده‌ی ئێران ڕابیته‌یه‌کم نه‌بوو. ئێوه ده‌زانن که قسه له‌و باره‌یه‌وه زۆره.. له «زستانی بێ به‌هار»دا به‌شێک له‌وانه‌م گوتووه. دوای ئه‌م ساڵانه، ئه‌من ده‌گه‌ڵ حیزب پێوه‌ندیم نه‌بوو. ڕۆژێک که نێوی من له کوردستان وه‌ک پارێزگار مه‌تڕه‌ح بوو و قه‌بوڵم کرد، پێوه‌ندیم هه‌روا ده‌گه‌ڵ هاوبه‌ندییه‌کانی پێشووم به‌رقه‌رار بوو. چوومه ده‌فته‌ری حیزبی توده و "هاوڕێکانم بینی. گوتیان ده‌ته‌وێ ئاغای کیانووری ببینیی؟ گوتم نا، نامه‌وێ مولاقاتی بکه‌م".  \nهه‌ندێک جار شێوازی وه‌رگێڕانی بابه‌تێک زیاتر سه‌رنجت ڕاده‌کێشی و زۆرتر حه‌زت له خوێندنه‌وه‌ی بابه‌ته‌که ده‌بێت و گه‌لێکجاریش سه‌ره‌ڕای گرنگی بابه‌ته‌که له خوێندنه‌وه‌ی بێزار ده‌بیت و وازی لێدێنی.\nئه‌وه‌نده‌ی من له دوره‌وه ئه‌و به‌ڕێزه بناسم له که‌شکۆڵیدا هێنده وشه‌ی پاراوی ده‌ڤه‌ری موکوریان هه‌یه که بۆ له‌جیاتی دانانی ئه‌و وشانه که‌ڵکیان لێوه‌ربگرێ و ئه‌و وشه نامۆیانه نه‌ترینجێنێته ناو زمانه پاراوه کوردییه‌که‌و‌ه. به‌ڵام بۆ واناکا ؟ تێناگه‌م!\nلێره بۆیه ناوی به‌ڕێز چیره‌م هێناوه چونکه پێشتریش له‌گه‌ڵ ئه‌و به‌ڕێزه له‌وه‌رگێڕانی چه‌ند بابه‌تێکدا تێک ئاڵقاوین. دواترینیان وه‌رگێڕانی هه‌ڤپه‌یڤینێکی عفت ماهباز له‌گه‌ڵ خاتوو ڕوئیا تلوعی بوو که هه‌فته‌یه‌ک پاش ئه‌وه‌ی من بڵاوم کردبوه‌وه ئه‌و به‌ڕێزه وه‌ریگێڕابوه‌وه‌و بۆ ڕۆژنامه‌یه‌کی باشوری کوردستانی ناردبوو. هه‌ر ئه‌وکاتیش لێره چه‌ند ڕسته‌یه‌کم له‌و پێوه‌ندییه‌دا نوسی.\nوێڕای ماندوو نه‌بوونی و ده‌ست خۆشی له ناوبراو، ده‌توانن لێره‌وه بچن درێژه‌ی وه‌رگێڕدراوی ئه‌م هه‌ڤپه‌یڤینه له لای گزنگ بخوێننه‌وه.\nتێبینی: به‌ڕێز یونسی له وڵامی پرسیارێکدا که لێکراوه به داخه‌وه هه‌ڵخلیسکاوه‌و زمانی کوردی به به‌شێک له زمانی فارسی داناوه. پرسیارو وڵامه‌که به‌م جۆره‌ن:\n"فارسی و کوردی تێکه‌ڵاویی واژه‌ییان زۆر پێکه‌وه هه‌یه؟\nـ به‌ڵێ، هاوبه‌شییان گه‌لێک زۆره. به جۆرێک که به بۆچوونی من، کورده‌کان کاتێک وشه‌یه‌ک یان زاراوه‌یه‌ک که‌م بێنن ده‌بێ بابده‌نه‌وه سه‌ر پارسییه‌که. نه‌ک بکه‌ونه شوێن عاره‌بی و تورکی. چونکه هه‌رچییه‌ک بێ زمانی ئێمه‌ش زمانی پارسییه. ئێوه ده‌ڵێن شه‌ب، ئێمه ده‌ڵێین شه‌و."\nئه‌مه جێ داخه که که‌سێکی وه‌ک ئیبراهیم وێنسی، له‌گه‌ڵ ئه‌وپه‌ڕی رێزم بۆی، ئا به‌م شێوه‌یه له‌سه‌ر زمانی دایکی بهزرێ. بێگومان زمانی کوردی و فارسی نزیکایه‌تی و خزمایه‌تیان هه‌یه‌و گه‌لێک وشه‌و زاراوه‌ی هاوبه‌شیش له نێویاندا هه‌یه و ڕه‌چه‌ڵه‌کی هه‌ر دوو زمانیش هێندی و ئوروپیه، به‌ڵام هه‌رگیز زمانی کوردی زمانی پارسی یان فارسی نه‌بووه و نیه. له ڕستیشدا ئه‌وه زمانی کوردی نیه که له کاتی ته‌نگانه‌و په‌ککه‌وته‌ییدا پێویستی به زمانی فارسی هه‌یه و ناچاره له‌وی هه‌ڵێنجێ. چونکه زمانی کوردی سه‌ره‌ڕای بێخاوه‌نی و داگیرکراوی و لێدزراویه‌که‌ی، سه‌ره‌ڕای ڕێگه‌گرتن له به‌کارهێنان و گه‌شه‌پێدانی هێشتا زمانێکی ده‌وڵه‌مه‌ندوو پاراوه‌و ئه‌وه زمانی فارسیه که له دۆخێکی خرابدایه‌و به شێوه‌یه‌کی وا عاره‌بێنراوه‌که جاری وایه له کۆڕستیه‌کدا زیاتر له نیوه‌ی وشه‌کان عاره‌بی فارسێنراون. که‌واته ئه‌وه زمانی فارسیه که  پێویستی به زامنی دیکه‌و له ناویشیاندا زمانی کوردی هه‌یه ناچاره بۆ خاوێنکردنه‌وه‌ی زمانه عه‌ربێنراوه‌که‌یان بۆی باده‌نه‌وه و هه‌مبانه بۆرینه‌که‌ی هه‌ژار موکوریانی بکه‌نه سه‌رچاوه‌ی لێهه‌ڵێنجان.\nposted by خالید عه‌زیزی | 01:07


داوادەكرێت میدیا رۆڵی خۆی لە هێوركردنەوەی دۆخەكەو لێككنزیكردنەوەی لایەنە سیاسیەكان بگێڕێت\nدوای رووداوەكانی 16ی ئۆكتۆبەری كەركوك و ناوچە دابڕێنراوەكانی دیكەی كوردستان، پێویستە میدیا چ رۆڵێك ببینێت لە هێوركردنەوەی بارودۆخەكەو ئارامكردنەوەی دەروونی هاوڵاتیانی كوردستان و یەكڕیزی نێو ماڵی كورد.\nبە وتەی میدیاكارێكی گۆڕان ئەركی ئەوان ئەوەبوو بۆ چركەیەكیش خەڵكی شارەكەیان بە جێنەهێڵن و لە زۆر شوێنیش سەركێشییان بە ژیانی خۆیانەوە كردووە.\nئارام جەمال، بەرپرسی نوسینگەی میدیای گۆڕان لە كەركوك وتی:" ئەركی سەرەكی میدیا ئەوەیە لە پشت هاوڵاتیان بێت و هاوڵاتیان بە تەنیا جێنەهێڵێت و لەگەڵ راگرتنی ئاسایشی هاوڵاتیان بێت"، ئاماژەی بەوەشكرد:" دوای رووداوەكانی 16ی ئۆكتۆبەر زۆر كەم بوون ئەو میدیایانەی كە لەگەڵ هاوڵاتیان مانەوە، بە تایبەتی لە كەركوك و ناوچە دابڕێنراوەكان، بەتایبەتی لە دوای لەشكركێشییەكانی سوپای عێراق بۆ ناوچەكەو پاشەكشەی هێزی پێشمەرگەو سەركردایەتی سیاسی كورد".\nوتیشی:" لە شەڕی داعشدا پێشمەرگە بووە سیمبولی ئازادی و ناسنامەی نەتەوەی كورد لە هەموو جیهان، بەڵام بە داخەوە وەك ئەوەی كورد دەیڵێت: ئەوەی لە جەنگەكاندا بەخوێن بە دەستمان هێنابوو، جارێكی تر سیاسییەكانی كورد دۆڕاندیان".\nئارام جەمال باسی لەوەشكرد:" ئەركی ئێمە وەك میدیای گۆڕان ئەوەبوو بۆ چركەیەكیش خەڵكی شارەكەمان بە جێنەهێڵین، كە لە زۆر شوێن تەنانەت سەركێشیمان بە ژیانی خۆشمانەوە كردووە، تەنها لەبەر ئەوەی دۆخی شارەكە هێور بێتەوە، چونكە بڕوامان وابوو ناكرێت كورد ئەم شارە جێبهێڵێت، لەبەر ئەوەی چۆڵكردنی شارەكە لەلایەن كوردەوە كارەساتی گەورەی بە دوادا دێت وەك چۆن پێشتر ئەم شارە لەلایەن بەعسەوە تەعریب دەكرا".\nراشیگەیاند:" لەگەڵ كۆمەڵێك میدیاو میدیاكاری هاوڕێمان توانیمان لە رێگای كەناڵەكانمانەوە، یاخود لەسەر ئاستی كەسی و لە تۆڕە كۆمەڵایەتییەكان رۆڵێكی گەورەو باش بگێڕین بۆ ئەوەی خەڵك دان بە خۆیدا بگرێت و شار چۆڵ نەكات، هەوڵەكانیشمان بەرەنجامی زۆر باشی هەبوو".\nروونیشیكردەوە:" ئێستا ئەركی هەموو میدیاكانە، ئەم دۆخە زیاتر بەرەو ئاسایی بوونەوە بەرن، كە لە راستیشدا دۆخەكە بەشێوەیەكی باش ئارام بۆتەوە، راستە هەندێ گۆڕانكاری لە رووی سەربازییەوە كراوە، بەڵام ئەو گۆڕانكارییانەش بە پێی دەستور كە سەركردایەتی سیاسی كورد پەسەندی كردووەو كورد لە ساڵی 2005 دەنگی بۆ داوە، دەتوانرێت لە چوارچێوەی ئەو دەستورەدا مافە مەدەنی و نەتەوەییەكانمان بپارێزین".\nئارام جەمال وتیشی:" داوا لە هەموو میدیاكان دەكەم، هەموو هەوڵەكانمان بۆ ئاسایی كردنەوەی باری دەروونی هاوڵاتیان بێت، چونكە ناكرێت رووداوەكان لە قەبارەی خۆیان گەورەتر بكرێنەوە، ئەگەر بینیمان لە كەركوك غەدر لە خەڵكی شارەكە دەكرێت رێگەی لێ بگرین، چونكە دەستوری عێراقیش ئەو مافەی بە خەڵك داوە كە كەس غەدری لێ نەكرێت".\nراگەیاندكارێكی كۆمەڵیش پێیوایە دەبێ میدیاو میدیاكاران لە كەركوك رۆڵی خۆیان بگێڕن و زیاتر نەتەوەییانە كاربكەن و ورەی خەڵك بەرز بكەنەوەو خۆیان لە ململانێ حزبییەكان بە دوور بگرن.\nچیا نوری بەرپرسی نووسینگەی پەیامیش لە كەركوك لەو بارەیەوە بۆ (هەواڵ) وتی:" لەو بارودۆخەی كە لەناوچە روویدا بەتایبەتی لە كەركوك و ناوچەكانی دەرەوەی ئیدارەی هەرێم، بارودۆخێكی زۆر نەخوازراو نالەبار بوو، جگە لەوەی هێزی پێشمەرگە بە جۆرێك لە جۆرەكان پاشەكشەی كرد لە ناوچەكە، هێزەكانی سوپای عێراق و حەشدی شەعبی هاتنە ناوچەكە، هەربۆیە ئەركی میدیایە رۆڵی خۆی ببینێت لە دۆخێكی وەهادا بۆ هێوركردنەوەی بارودۆخەكەو رۆڵێكی گرنگی هەبێت بۆ ئەوەی هاوڵاتیانی ئەو ناوچانەش، ناوچەكانی خۆیان چۆڵ نەكەن".\nچیا نوری باسی لەوەشكرد:" كەركوك جگە لەوەی شاری هەموو نەتەوەكانە، بەڵام پێكهاتەی كورد لەناوچەكە لە پێشی هەموو نەتەوەكانەوەیە، بۆیە ئەركی میدیا ئەوەیە رۆڵی خۆی بگێڕێت لە هێوركردنەوەی بارودۆخەكەو ورەی خەڵك بەرز بكاتەوە بۆ ئەوەی هاوڵاتیان لە شوێنەكانیان بمێننەوەو ناوچەكە چۆڵ نەكەن".\nئاماژەی بەوەشكرد:" پێویستە میدیاكاران خۆیان یەكبخەن بۆ ئەوەی هیچ نەبێت لەناوچەكانی دەرەوەی ئیدارەی هەرێم بتوانن زیاتر خزمەت بە هاوڵاتیانی خۆیان بكەن و خۆیان لەهەر ململانێیەكی حزبی بپارێزن".\nراگەیاندنكارێكی نزیك لە پەكەكە-ش دەڵێت: ئەركی میدیایە هەوڵی هێوركردنەوەی دۆخەكە بدات.\nلەسەر هەمان بابەت سۆران محەمەد، لێپرسراوی نوسینگەی كەركوكی رۆژ نیوز بۆ (هەواڵ) وتی:" لە ئێستاداو پاش ئەوەی ڕەوشی ناوچەكە بەرەو بارگژی زیاتر دەڕاوت، ئەركی میدیایە كە ڕۆڵی گرنگ ببینێت، لە ئاساییكردنەوەی دۆخەكە، بە تایبەت بۆ ئەوەی كە چیتر هاوڵاتیان لە ترس و دڵەڕاوكێدا نەژین"، ئاماژەی بەوەشكرد:" گرنگە دەزگا ڕاگەیاندنەكان بە بینراو بیستراو و خوێنراو بە ئەركی ئەخلاقی و ئیتیكی كاری ڕۆژنامەوانی خۆیان هەستن و هێوركردنەوەی دۆخەكە لە ئەستۆ بگرن".\nسۆران محەمەد وتیشی:" گرنگە لە ئێستادا، میدیای كوردی باس لە یەكڕیزی نەتەوەی و نێو ماڵی كوردی و لایەنە سیاسییەكان بكات، بەگشتی ئەركی میدیا لە ئێستا ئەوەیە، كە نەبێتە بەشێك لە دروستبوونی ناكۆكی و پشێوی، بەڵكو ئەركی میدیایە كە لایەنەكان زیاتر لە یەكتر نزیك بكاتەوە، چونكە میدیا نەك دەسەڵاتی چوارەمە لە باشوری كوردستان، بەڵكو ئێستا میدیا ڕۆڵی دەسەڵاتی یەكەم دەبینێت، لەبەر ئەوەی پردی متمانەی نێوان هاوڵاتی و دەسەڵات پچڕاوە، بۆیە ئێستا هاوڵاتی چاوی لەسەر میدیایە".\n10/28/2017 8:55:06 AM


هەورەکان بۆ بووژانەوەی دەریاچەی ورمێ ئاوس دەکرێن - Mehr News Agency\n12 sermawezê 2018 - 13:34\nNews Code 22989\nقەرەبووکردنەوەی کەم ئاوی بە تەکنۆلۆژیا؛\nهەورەکان بۆ بووژانەوەی دەریاچەی ورمێ ئاوس دەکرێن\nتوێژەرانی ناوخۆیی توانیان دەزگایەک ساز بدەن کە دەتوانێ ببێتە هۆی پیتاندن و ئاوساندنی هەورەکان. ئەو پلانە گونجاوە بۆ ئاڤساندنی هەورەکانی ئاسمانی دەریاچەی ورمێ.\nبە ڕاپۆرتی ئاژانسی هەواڵی مێهر، لەم رۆژانەدا زۆربەی وڵاتانی جیهان گیرۆدەی پرسگەلێکی هاوپەیوەند بە ویشکەساڵی و کەم ئاوین و بۆ دەرچوون لەو کێشەیە دەستەوداوێنی تەکنۆلۆژیاگەلی جۆراوجۆرن بۆ یارمەتی گەیاندن بە داکردنی زیاتری باران و مسۆگەر کردنی سەرچاوەگەلی ئاویی نوییەوەن.\nلەمناوە ئێران-یش تەکنۆلۆژیاگەلێکی لێهاتووانە و دەسکەوتگەلێکی زۆر باشی بە دەست هێناوە کە دەتوانێ بۆ قەرەبووکردنەوەی کەم ئاوی کاریان پێ بکرێت و تاقمێک لە توێژەرانی لقی هەرێمناسیی زانکۆی موحەقێقی ئەردەبیلی لەو پەیوەندییەدا پلانێکیان لە ژێر ناوی "ژێنراتۆری زەوینیی دووکارە یان سامانی ئەلەکترۆنیی پیتاندن و ئاڤساندنی زەوینیی هەورەکان" ئاراستە کردووە.\nئاڤساندنی هەورەکان بریتییە لە زیادکردنی مادەگەلی کیمیایی بە هەورەکان بۆ زیادکردنی ئاستی داکردنی بەفر یان باران و بۆ یەکەمجار زانایان لە ساڵی ١٩٤٠ ئەو ڕەوتەیان دەست پێکرد و لەوساوە تا ئێستا بەردەوام ئەو تەکنۆلۆژیایە ڕوو لە گەشە و پێشکەوتن بووە و لە ساڵانی ڕابردوودا بە هۆی کەم ئاویی ناوخۆیی ئەو تەکنۆلۆژیایە لە ئێرانیشدا بڕەوی پەیدا کردووە.\nمحەمەد ڕەزا ئەفرەنگ خوێندکاری دوکتۆری هەرێمناسی و بەڕێوەبەری ئەو پلانە، سەبارەت بە پلانی "سامانی ئەلەکترۆنیی ئاڤساندنی زەوینیی هەورەکان" ڕایگەیاند: تا ئێستا دوو جۆرە ژێنراتۆری ئاوساندنی هەورەکانم داڕشتووە کە بنەما و ژێرخانی تەکنۆلۆژیای پیتاندن و ئاڤساندنی هەورەکان لە زەوییە.\nناوبراو بە ئاماژە بەوەی کە ئێستا ئەو تەکنۆلۆژیایە ناوچەیی کراوە، وتی: تا ئێستا سێ نمانە لەو دەزگایەم داڕشتووە کە دوا نمانەی دەزگای ژێنراتۆری دووکارە بووە و لە سەداسەد دەسکردی ناوچەییە.\nوتیشی: ژێنراتۆری زەوینی‌مان بە جۆرێک داڕشتووە کە بە یۆدیدی زێو و سەهۆڵ کار دەکات و هەرکام لەو مادەگەلە لە ئاڤساندنی هەورەکاندا کەڵکیان لێ وەردەگیردرێت.\nئەم توێژەرەی بواری هەرێمناسییە بە ئاماژە بەوەی کە یۆدیدی زێو لە رێگەی گەرما و دووکەڵ و سەهۆلیش لە رێگەی گوشار دەدڵێتە ناو هەورەکان، ڕاشیگەیاند: ڕەوتی هەوا دەبێتە هۆی ئاوێتەبوونی ئەو مادەگەلە لە گەڵ وردەپاژەکانی هەور و کاتی کاریگەری دانانی یۆدیدی زێو ٢٠ خولەک تا نیو کاتژمێر درێژە دەخایێنێت.\nئەفرەنگ ئاماژەی بەوەش دا: ئاساییە کە نیو کاتژمێر دوای ئاوێتەکرانی ئەو مادەیە لە گەڵ هەورەکان، هەورەکان دەتوانن بەهرەمەند بن لە کاریگەریی یەک و نیو کاتژمێرەی داکردنی زیاتر. هاوکات ئاڤساندنی هەورەکان لە رێگەی دەڵاندنی یۆدیدی زێو دەتوانێ لە داکردنی هەورە بان سەردەکان کە کەمایەسیی بلووری سەهۆڵیان هەیە، کاریگەر بێت. سەهۆڵی ویشکیش هەر ئەو کارە دەکات، بەڵام کاتی کاریگەریی خێراترە و من ئەو مادەیەم بەو هۆیە هەڵبژارد کە تەنگەژەکانی کار بە ژێنراتۆرە زەوینییەکان لە زۆربەی شوێنەکانی زاگرۆسدا، چارەسەر دەکات.\nناوبراو جەختی لەوە کرد: ئەنجامی لێکدراوە و توێژینەوە ئەنجام دراوەکان نیشان دەدات کە ئاڤساندنی هەورەکان بە شێوەی ژێنراتۆرە زەوینی و ئاسمانییەکان لە سەرەتای سەرچاوەگەلی ئاوڕێژیی ڕووبارەکانی رۆژئاوا و باشووری رۆژئاوای دەریاچە دەتوانێ رێکارێکی گونجاو بێ بۆ دەرچوون لە قەیرانی فەوتانی دەریاچەی ورمێ لە پەنای رێکارەکانی دیکە.\nئەو توێژەرە زانکۆییە ئاماژەی بەوەش کرد: هەوڵمان داوە کە بە هاوکاریی وەزارەتی وزە لە بەستێنی دەریاچەی ورمێ، بۆ بووژانەوەی دەریاچە لەو دەزگاگەلە کەڵک وەرگرین و پێشبینی کراوە کە ٤٠٠ دەزگا ژێنراتۆری زەوینی بۆ ئاڤساندنی هەورەکانی ئاسمانی دەریاچەی ورمێ پێویست بێ.\nشایانی باسە کە ئەو پلانە بە هاوکاریی توێژەرانی زانکۆی موحەقێقی ئەردەبیلی و ورمێ بە ئەنجام گەیشتووە و لە شەشەمین پیشانگای روبعی ڕەشیدی ئاراستە کراوە.


كتێبێكی نوێی مێژووی كورد لەچاپدرا\nHiwa 11/01/2019 - 13:39 بڵاوکراوەتەوە لە هەواڵ/هەمەڕەنگ\nكتێبی (كوردەكان و ئاخێزگەكانیان) لە نووسینی (گارنیك ئاساتوریان) بە وەرگێڕانی (سەنعان سدیقی) لەلایەن خانەی بڵاوكردنەوەی فەرهامە لە تاران بڵاوكرایەوە.\nئەم كتێبە بە ئینگلیزی لەژێر ناوی (پرۆلێگۆمێنا تو زە ستەدی زە كوردس) و لە ساڵی (2009) لە چاپ دراوە.\nئاساتوریان یەكێكە لە بەناوبانگترین كوردناسی ئەم سەردەمە كە كاری زۆر وردی لە سەر كۆمەڵگەی كوردی لە ئێستاو ڕابردوودا كردووە، پێشتر ئەم نووسەرە كتێبێكی بە ناوی (مەلەك تاوس، ئێزدییەكان و جیهانی ڕۆحانی ئەوان) لە چاپ دابوو.\nلەم كتێبەدا نووسەر هەموو خوێندنەوەكانی لە مێژووی كوردستان و نیشتمانەكەیانی خستۆتە بەردەست و بە یەكێك لە كتێبە ئەكادیمییەكان بۆ ناسی كورد دەناسرێت.\nیەكێك لە ڕەخنەكانی نووسەر لەم كتێبە ئەوەیە كە كوردناسی بە ڕادەیەكی زۆر زیانبار بە سیاسی كراوەو ئەمە بۆتە هۆی ئەوە كە كاری ئەكادیمیك كردن لە سەر شوناسی كورد زۆر ئەستەم بێت.\nكتێبی (كوردەكان و سەرچاوەكانی ئەوان) لە هەشت بەش پێكهاتووە كە بریتییە لە: زمان، ئەدەبیات، مەزهەب، كوردستان نیشتمانێكی خەیاڵی ؟، ناوی قەومە كوردییەكان، بنەمای سەرەكی كوردەكان، بنەمای نەژادی كورد، كۆچ كردن بۆ باكوورو لە دایك بوونی واقیعێكی نوێی كۆمەڵایەتی و ئێنیكی لە ناوچەكە بە زمانی تایبەت بە خۆیان بە پێی بەڵگە مێژووییەكان.


هاتووچۆی دەربەندیخان: ئەو دیمەنانەی لەسەر تونێلەکە بڵاودەکرێنەوە نوێ نین\n"تونێلەکە بۆ چارەسەرێکی کاتیی داناخەین"\n17:48 چوار شه‌ممه 14 ئاب 2019\nبەڕێوەبەری هاتووچۆی دەربەندیخان لەسەر ئەو دیمەنانەی ناو تونێلی دەربەندیخان بڵاودەکرێنەوە ڕوونکردنەوەیەکی بڵاوکردووەتەوە و دەڵێت وێنەکان ئێستا نیەو زستانی ئەمساڵ تۆمار کراون.\nئەمڕۆ، چوارشەممە 14 ئابی 2019 ، ڕێژەن بورهان ئەحمەد بەڕێوەبەری هاتوچۆی دەربەندیخان لە ڕوونکردنەوەیەکدا ڕایگەیاند بەهۆی بڵاوکردنەوەی وێنەیەکی کۆنی تونێلەکە کە تێیدا ڕێگاکەی هەڵتەکێنراوە و شێوەی کانیەک پیشان دەدرێت، شۆفێران ترسیان لێ نیشتوە و پەنا بۆ ڕێگای سەرشاخ و جێگاکانی تر دەبەن.”\nبەڕێوەبەری هاتووچۆی دەربەندیخان ئاماژەی بەوەکردووە، وێنەکە نوێ نییەو زستانی ئەمساڵ بووە و ئەو چاڵەی دەرکەوتووە پڕکراوەتەوە.\nهەروەها باسی لەوەکردووە، “گومانی تێدانیە لەئێستاشدا ئەوشوێنە گرفتی هاتوچۆی تێدایە بەهۆی ئەوەی ئەوکارەی لەڕابردودا کراوە کارێکی سەرەتایی بووەو تەحەمولی ئەولودو قورسایە ناکات.”\nئەو دەڵێت: ” ئەوەی پێشتر کراوە تەنها چارەسەری کاتی بووە .. چیتر ئەم گرفتانە بەپرۆژەی بچوک و پڕکردنەوە بەکۆنکرێت و قیرکردنی یەک دوچاڵێک و داپۆشینی ڕەگلەو مەترسی یەکانی ڕێگاکان لەسنورەکە چارەسەری پێویست نین.”\nئەو بەرپرسەی هاتووچۆ پێی وایە، چارەسەر کردنی کێشەکانی تونێلەکە، “بەخەڵکانی خۆبەخش یاخود ئەملایەن و ئەولایەن ناکرێت بەڵکو پێویست دەکات بودجەی پێویستی بۆتەرخان بکرێت و چارەسەرکردنی هەمیشەیی بەئەنجام بگەیەندرێت.”\nدوێنێ سێشەممە 13ی ئابی 2019، شاسوار عەبدولواحید سەرۆکی جوڵانەوەی نەوەی نوێ ڕایگەیاند ئامادەن لە ماوەی هەفتەیەکدا تونێلەکە بە تەواوی نۆژەن بکەنەوە، لەگەڵ ئەوەشدا وێنەیەکی تونێلەکەی بڵاوکردەوە کە تێیدا چاڵێکی گەورە دەردەکەوێت کە لە ئاو پڕ بووە.”\nبەرێوەبەری هاتووچۆی دەربەندیخان لە ڕوونکردنەوەکەیدا دەڵێت: “نامانەوێت وەک ڕابردوو بەداخستنی تونێلی دەربەندیخان بۆ چەندین ڕۆژ کارکردن دواجار کارێکی بچوک و ئانی بێت.”\nئەو پێی وایە داخستنی تونێلەکە لەم کاتەدا ئەرکی زۆر دەخاتە سەر شۆفێران و کارمەندەکانی هاتووچۆ هەربۆیە ئەگەر پێویست بکات دابخرێت کارێکی هەمیشەیی بۆ بکرێت نەک تەنها کاتیی بێت.


به‌ریتانیا مافی هاوڵاتیبوون له دوو ژنی دیكه‌ی ئه‌ندامی داعش ده‌سێنێته‌وه\nبه‌ریتانیا مافی هاوڵاتیبوون له دوو ژنی دیكه‌ی داعش ده‌سێنێته‌وه كه چووبوونه ناو ریزه‌كانی "ده‌وڵه‌تی ئیسلامی" (داعش)ه‌وه له سوریا، ئه‌مه‌ش پرسیار ده‌خاته سه‌ر چاره‌نوسی منداڵه‌كانیان، رۆژنامه‌یه‌ك یه‌كشه‌ممه (10 ئازار) رایگه‌یاند.\nئه‌م بڕیاره كتوپڕه دوای بڕیارێكی هاوشێوه‌هات ده‌رباره‌یهه‌رزه‌كارێكی خه‌ڵكی له‌نده‌ن، شه‌میما بێگوم، كه هه‌فته‌ی رابردوو منداڵه تازه له‌دایكبووه‌كه‌ی له كه‌مپێكی ئاواره‌كاندا له سوریا گیانی له‌ده‌ستدا، ئاژانسی فرانس پرێس رایگه‌یاند.\nرۆژنامه‌ی سه‌نده‌ی تایمز رایگه‌یاند كه ریما ئیقبال، 30 ساڵ و خوشكه‌كه‌ی، 28، خۆرهه‌ڵاتی له‌نده‌نیان له 2013 به‌جێهێشت بۆ سوریا، به هه‌ردووكیان ئێستا پێنج منداڵیان هه‌یه له‌ژێر ته‌مه‌نی هه‌شت ساڵییه‌وه.\nبه پشتبه‌ستن به وته‌ی سه‌رچاوه یاساییه‌كان، رۆژنامه‌كه رایگه‌یاند كه ئه‌وان مافی هاوڵاتیبوونیان له به‌ریتانیا لێسه‌ندراوه‌ته‌وه.\nده‌وترێت ئه‌وان، كه به ره‌چه‌ڵه‌ك پاكستانین، بوونه‌ته ئه‌ندام له شانه‌یه‌كی تیرۆریستی په‌یوه‌ندیدار به كوشتنی دیله خۆرئاواییه‌كانه‌وه.\nوه‌زاره‌تی ناوخۆی به‌ریتانیا رایگه‌یاند كه لێدوان له‌سه‌ر دۆسییه‌ی كه‌سی نادات.\nوته‌بێژێك وتی: "هه‌ر بڕیارێك بدرێت ده‌رباره‌ی لێسه‌ندنه‌وه‌ی مافی هاوڵاتیبوون به‌گوێره‌ی هه‌موو ئه‌و به‌ڵگانه ده‌درێت كه له‌به‌رده‌ستدان و به‌سانایی مامه‌ڵه‌یان له‌گه‌ڵداناكرێت."\nبه‌گوێره‌ی یاسای به‌ریتانیا، حكومه‌ت ناتوانێت مافی هاوڵاتیبوون له كه‌سێك بسێنێته‌وه ئه‌گه‌ر بڕیاره‌كه كه‌سه‌كه بێ وڵات بكات.


دژایەتی کەیهان کەلهۆر و نادر مەشایخی لە گەڵ هەڵوەشانەوەی پرۆگرامە هونەرییەکان - Mehr News Agency\n13 rêbendanê 2020 - 21:15\nNews Code 30511\nبە ڕاپۆرتی ئاژانسی هەواڵی مێهر، کەیهان کەلهۆر هونەرمەندی ناسراوەی کورد لە پەراوێزی نوێترین کۆنسێرتی خۆی لە تەلاری وەحدەتی تاران لە ژێر ناوی "شاری خامۆش" بە هاوڕێی کوارتێتی "شەهرزاد"، سەبارەت بە هۆی بەڕێوەبردنی پرۆگرامەکەی و هەڵنەوەشاندنەوەی لە سەر داوای هەندێ لە دەنەدەران، وتی: مانگێکی زۆر سەخڵەتمان تێپەڕاند و دەکرێ بڵێین زۆربەی ئەو ڕووی دا لە دەرەتانی ئێمەدا نەبوو. لە لایەکی دیکەوە لەملاوئەولا دەبیسترێ کە دەبوو ئێمەش کۆنسێرتەکەمان هەڵوەشاندبایەوە.\nئەو هونەرمەندە جەختی لەوەش کرد: مۆسیقای جیدی و هونەری شلگێرانە نابێ داخرێت، چونکە هەوڵی ئەندێشە و بیرۆکەسازی بۆ کەسەکان دەدات و ناچێتە خزمەتی پرسەکانی دیکە و ئەگەر بمانەوێ بە بای کۆمەڵایەتیدا هەنگاو هەڵگرین، دەبێ پێشتر ئاور لە فەرهەنگ بدەینەوە و دەوڵەمەندتر و سازێنەتری بکەین. ئەگەرچی زۆر کەس خۆشحاڵن بە داخران و دابەزینی فەزای هونەری و ئەو ڕوانگەیە بە جۆرێک خزمەت بەوانە.\nهەروەها نادر مەشایخی ئاهەنگدانەر و رێبەری ئۆرکێسترا وتی: ئەم کۆنسێرتە وەک لە ناوەکەیەوە دیارەە، نێوان کۆنێش (کردەوە)یە و نێوان کردەوە کاتێک ڕوو دەدا کە بتوانین کاتەلان چڕتر بکەینەوە و نیشان بدەین کە دەکرێت لە جۆرێکی دیکەی ژیان بڕوانین و زەمان ئەزموون بکەین.\nئەو هونەرمەندە پێشەنگە وتیشی: ئەو پرۆگرامە بۆیە بەڕێوە دەبەین، چونکە لامان وایە کە دەکرێت لە تەواو قۆناغەکاندا هەستۆکانە و سۆزدارانە بڕیار نەدەین و بە دروستی و ژیرانە بەرەوڕووی ڕووداوەکە بین، ئەگەرچی ناکرێ نکۆڵی لە خەم و کەسەری گەورەی ناو دڵی ژەنیارانی ئۆرکێستێرەکە بکرێت، چونکە لە دەستچوونی هاووڵاتیان لە ڕووداوی داکەوتنی فرۆکە لە خۆیدا یەگجار دڵتەزێنە.


بزووتنەوەی كورد و دۆخی نوێی ڕە‌وشی سیاسیی ئێران\nزەحمەتە دۆخی خەراپی ئابووری لە ئێران و یان خود لە هەر وڵاتێكی دیكە، هەر خۆی ڕاستەوخۆ شۆڕشێك بەرپا بكات و دەسەڵاتێكی سیاسی گەندەڵ، سەرەڕۆ، ناكارامە و نادادپەروەر، برووخێنێ و شتێكی تازە، بە بێ هیچ پێشینەیەك لە مێشك و عەقڵی نوخبەی ئەو كۆمەڵگایە (تەنانەت ئەگەر وەهمیش بێت) و لە ڕێگای تەشەنە سەندنی بۆ ناو جەماوەر، لە سەر وێرانەكانی دامودەزگای پێشوو بونیاد بنێ. بەڵام ناڕەزایەتی و توڕەیی پنگ خواردوو بەستێنێكە كە بە بێ بوونی، هیچ شۆڕشێك سەرهەڵنادا و هیچ بزووتنەوەیەكیش وەڕێ ناكەوێ.\nبۆیەش هیچ زێدەخوازێك لە چاوەروانییەكان و هیچ گەشبینێیەكی بێبنەما لە دۆخی ئێستای ئێران ڕێگە پێدراو نیە و پێویستە لەو بارەوە لێك تێگەیشتنێكی باش هەبێ. بەڵام بە هەموو ئەوانەشەوە، ناتوانین نكۆڵی لەوە بكەین دۆخی سیاسی و كۆمەڵایەتی لە ئێران ئاڵ و گۆڕێكی تەواوی بە سەرداهاتووە. ئەو ئاڵ و گۆڕە لە خۆپێشاندانەكانی ماڵ خوراوەكانی دامەزراوە ماڵییەكان و بانكەكانەوە دەستی پێكرد. دەیان و سەدان كەس، كووتوپڕ هەموو پاشەكەوت و بەرهەمی ساڵانێكی دوورودرێژی زەحمەت و كاری ژیانیان لە دەستچوو و تا لایانكردەوە دیتیان لە سەر ساجی عەلی دانیشتوون. كرێكارانی نەیشەكەری حەوت تەپە، دوای دەربڕینی ناڕەزایەتیی زۆر لە ساڵانی ڕابردوو و سەركوت و زیندان و لێدان لە لایەن حكوومەتەوە بۆ ماوەیەكی كاتی بێدەنگ كران و ئێستا دەبینین سەرلەنوێ هەستاونەوە و لە خۆپێشاندانێكی بێوێنەدا دەنگی ناڕەزایەتی خۆیان بەرز كردەوتەوە. تەنانەت خەڵكی خوزستانیش سەرەڕای دو‌خی سەختی ئەمنییەتی ڕژانە سەر شەقام و دژی سەرەڕۆیی و بە تاڵانبردنی سامانی وڵاتەكەیان ناڕەزایەتیان دەربڕی.\nگردبوونەوە و ناڕەزایەتی دەربڕینی بە ڕواڵەت خۆڕسكی خەڵك لێرە و لەوێ بەردەوامه، هەر لە جێگایەك تەواو بوو لە شوێنێكی دیكە دەست پێدەكاتەوە، ئاخرین خوپێشاندانەكانی خۆراسان لە مەشهەد و شارەكانی دیكەی ئەم ئوستانە جگە لە تایبەتمەندیی درووشمەكانی هەڵكشانێكی بەرچاویشی لە جەماوەر‌ی بەشدار بە خۆیەوە بینی. لە كاتی نووسینی ئەم وتارە جەماوەر لە كرمانشانیش هاتوونە سەر شەقام و درووشمی سیاسیان بەرزكردۆتەوە.\nكوردستان پێگەیەكی بەرجەستەی هەیە لە پێشاهەنگی ئەم ڕەوتە، لە ڕاستیدا ناڕەزایەتیه جەماوەرییەكان لە كوردستانەوە دەستی پێكرد. ئێمە ٢ی پووشپەڕمان هەیە، سەرەڕای ناسنامەی كۆمەڵەیی بوونی شەهیدەكان و دیلەكە بەڵام سۆز و پشتیوانێەكی ئاشكرا لەو ڕووداوە دڵتەزێنه لە ناو جەماوەری شاری سنە و هەموو كوردستان بیندرا و ئێستاش لە ناڕەزایەتی بەرامبەر بە ئەگەری لە سێدارەدانی پێشمەرگە دیلەكە، ڕامین حوسەین پەناهی هەر بەردەوامە. لە ڕاستیدا زێدەرۆیی نیە ئەگەر بڵێین ٢ی پۆوشپەڕ بەستەڵەكی بێدەنگی و سەرماو سەخڵەتی ترس و تۆقاندنی شكاند. هەر دوا بە دوای ئەوە خۆپێشاندانی گەورەی خەڵكی بانەمان هەیە بەرامبەر كوشتنی دوو كۆڵبەری دەڤەرەكه و دەربڕینی ناڕەزایەتی بەرامبەر سیاسەتی حكوومەت لە هەمبەر كاسبی و تەجارەتی سەرسنوورەكانی كوردستان وەك تەنیا دەرفەتی كار و سەرچاوەی بژیوی خەڵكی هەژاری كوردستان. كارنەڤاڵە شكۆمەندەكەی ڕەنگەكان بۆ پشتیوانی لە گشتپرسیی كوردستانی باشوور و سەرئەنجام لە لووتكەی ئەم زنجیرە جوڵە جەماوەریانە، دەتوانین ئاماژە بكەین بە هاوپشتیی بێ وێنەی خەڵك لە بە هاناچوونی زیانلێكەوتووانی بۆمەلەرزەكەی كرمانشان و هەڵبجە. واتە وەڕێكەوتنی بزووتنەوەیەكی گەورەی جەماوەری كە تێكەڵاوێك بوو لە هاوپشتی لەلایەك لەگەڵ خەڵكی قوربانیی ئەو كارەساتە و لە لایەكی دیكە نافەرمانی مەدەنی و لە قاودانی ناكارامەیی حكوومەت لە كاتی قەیرانی لەم چەشنه و بە دەست گرتنی كارەكە لە لایەن خۆیانەوە. كاریگەریی ئەم جوڵەیە بۆ دەرەوەی سنوورەكانی كوردستانیش ڕۆیی و خەڵكی زۆر و بە تایبەت كەسایەتییە ناودارەكانی بواری وەرزشی، كۆمەڵایەتی و ئاكادێمیی هێنایە دەنگ و كوردستانیان وەك ئۆلگوویەك لە هاوپشتی ناوزەد كرد.\nئاڵ و گۆڕ لە دۆخی سیاسی تەنیا بە خۆپێشاندانەكان سنووردار نابێ. لە لایەك خەڵكی سەر شەقام لە دەربڕینی رەخنە و گازەندەكانیان لە حكوومەت، نەترستر و بوێرتر بوون و لە لایەكی دیكە كێشەی باڵەكانی ناو دەسەڵات زمانێكی زبرتر و ڕاشكاوانەتری گرتۆتە خۆی.\nڕووداوەكانی ئەم دوایانە بە تایبەت دوای پێشكەشكردنی بوودجەی پێشنیاری دەوڵەت بۆ ساڵی داهاتوو، ئاماژەیەكی گرینگ و شوێندانەری لە سەر هاوكێشە سیاسییەكاندا لە گۆڕەپانی سیاسی ئێران تێدا بەدی دەكرێ، واتە زمانی ڕەخنە و گازەندە و بێ هیوایی بەرامبەر ڕووحانی زۆرتر و زۆرتر بووە، بەڵام ئەم بێ هیواییە تەنیا بە شەخسی ڕووحانیەوە ناوەستێ و لاوازبوونی پێگەی ڕێفۆرمخوازی دەوڵەتی و درووشمە بریقەدارەكانی ئەوانی بە ئاشكرا پێوەدیارە. دەوڵەتی ڕووحانی بە شێوەیەكی ناڕاستەوخۆ هەوڵ دەدا كە باڵی نەیاری ڕووحانی لە ناو دەسەڵات، بە هاندەری خۆپێشاندانەكانی ئەم دوایانە تۆمەتبار بكات. ئاشكرایە كە ئەمە جگە لە پاساو هێنانەوە بۆ سەرچاوەكانی ناڕەزایەتی خەڵك چیتر نیە. تەنانەت ئەگەر باڵەكانی ناو دەسەڵات هەوڵ بدەن ئەو شەپۆلە به قازانجی خۆیان بقۆزنەوە، لە ناوەرۆكی ڕاستەقینەی ناڕەزایەتییەكان و بەرحەق بوونی خەڵك و پێویستیی پشتیوانی لێیان هیچ كەم ناكاتەوە. درووشمەكانی خۆپێشاندانەكان بە ئاشكرا جگە لە داخوازییە ئابوورییەكان و ناڕەزایەتی بە گەندەڵی و هتد، گشتییەتی نیزامی سیاسیش دەگرێتەوە كاتێك درووشمی مەرگ و نەمان بۆ دیكتاتۆرییەت دەدرێ. ڕاستی ئیمرۆی كۆمەڵگای ئێران ئەوەیە كە گرانی، بێكاری، برسیەتی و هەژاری تەنگی بە خەڵكی بێدەرەتان هەڵچنیوە. هاوتەریب لەگەڵ ئەوه، بەڵێنیە پێشێلكراوە یەك لە دوای یەكەكانی رووحانی، سات و سەودای ژێر بە ژێری لە گەڵ سپای پاسداران و پاساو هێنانە بێماناكانی لە سەر بوودجە، خەڵكی بە تەواوی توڕە كردوە. رووحانی بە دروست نازناوی درۆزنی لە لای جەماوەر بۆ خۆی دەستەبەر كردوە. هەستێكی تاڵ لە ناو خەڵكدا هەیە كە فریودراون و خەیانەتیان پێكراوە. كەمپەینی من پەشیمانم دەرخستنی ئەو هەستەیه واتە پەشیمانی لە دەنگدان بە رووحانی و متمانە كردن بە ڕێفۆرمخوازان. رێفۆرمخوازانێك كه  هەموو هێلكەكانیان لە سەوەتەی ڕووحانی دانابوو، هەوەڵین قوربانیانی ئەو دۆخەن.\nهەر وەك پێشتر لەو وتارەدا ئاماژەمان پێدا كوردستان و جەماوەری كورد رۆڵێكی بەرجەستەیان لە شكاندنی بەستەڵەكی بێدەنگی گێرا و بۆ خۆپێشاندانەكانی ئەم دوایانە دەورێكی رچەشكێنیان گێڕاوە. بزووتنەوەی كورد لە كوردستانی رۆژهەڵات بێ گومان دەبێ لە پلەی یەكەم پشت بە هێزی خۆی ببەستێ و هەر رێكەوتنێكیش لە داهاتوودا لە گەڵ هەر هێزێكی سیاسی ئێرانی دەبێ لە سەر بنەمای بەرژەوەندی بزووتنەوەی كورد و دانپێدانان بە لانیكەمی خواستە ڕەواكانی لە لایەن لایەنی بەرامبەر بێت. بەڵام بزووتنەوەی كورد هەر ئەو جۆرە لە هەموو مەجاڵێكدا باسمان كردوە و لە سەری رۆیشتووین بەر لە هەر چین و توێژێك لە ئێران لە گۆڕینی رژیمی سیاسی و یان خود هەر هەنگاوێك بەرەو ئازادی و دێمۆكراسی قازانج دەكا. بزووتنەوەی كوردستان بە دڵگەورەیی و بە هەست بە بەرپرسیارەتی مێژوویی و لە سەر بنەمایی وشیاری و ئاگایی بە بەرژەوەندییەكانی خۆی پێشوازی دەكا لەم بزووتنەوەیە.\nجەماوەری خۆپێشاندانەكان تەنیا لە توێژە مام ناوەندییەكانی كۆمەڵگا نین، بەڵكوو بزووتنەوەی خەڵكی برسی و هەژارهیشه، بزووتنەوەی بێكاران و بێ دەرەتانەكانیشه و هەر بۆیەش بە پێچەوانەی بزووتنەوەی پێشوو ناوەند گەرا نیە و لە پلەی یەكەم لە شار و شارستانەكان دەستی پێكردوە.\nئەگەر لە ڕووی دروشمەكانەوە هەڵسەنگاندن بكەین، ڕاستە كێشەی گەورە ئابووری و سفرەی خاڵی خیزانەكانە، بەڵام لە هەمان كاتدا ئەم بزووتنەوەیه سیاسیشە. چوونكە خەڵكی ئێران زۆر بە باشی دەزانن كە دەسەڵاتی دیكتاتۆر، سەرەڕۆ و سەركووتكەر، هۆكاری سەرەكی ئەو بارودۆخەیه  كە كۆمەلگای بردۆتە لێواری هەڵدێر و بەرشكست بوون. خەڵكی ئێران زۆر بە باشی لەوە گەیشتوون كە مافیای دەسەڵات لە ئێران تاڵانكەرە و وەك لەشكری بێگانە و داگیركەر كە دەزانێ رۆژێك دەبێ ئەو وڵاتە جێهێڵێ خەریكی تالان و بڕۆیه!!!!! نە ئیدارەی وڵات. خەڵكی ئێران توڕەیە لەوە كە دەسەڵاتداران بەر لەوەی خۆیان بەرامبەر بە ژیان و گوزەرانی خەڵك بەرپرسیار بزانن لە فیكری قایمكردنی جێ پێی خۆیان لە ناوچەكەدان و بە سەدان میلیۆن دوڵار لە پێناو ئەوەدا خەرج دەكەن.\nبە هەموو ئەوانەی كە باسمان كرد بزووتنەوە نارەزایەتییەكان بە هەموو جۆرێك شیاوی پشتیوانین، كاری گەورە ئەوەیە كە مەودای قۆزتنەوەی لە لایەن هەلپەرستانەوە نەدرێ و ئەم جارە ئێران بە ڕاستی هەنگاو بنێتە ڕێڕەوی ڕێگای دێمۆكراسی و بونیادنانی دەسەڵاتێكی دادپەروەر و یاسامەند كە هێزی خۆی لە ئێرادەی ئازادی شارۆمەندان وەردەگرێ و نە هیچ شتێكی دیكە. ئێمەی كورد هاوشانی باقی نەتەوە بندەستەكانی دیكەی ئێران دەبێ هەوڵ بدەین خەڵكێكی زۆرتر لەو كۆمەڵگایە بەو قەناعەتە بگەیەنین كە بە بێ رزگاری نەتەوە بندەستەكانی ئێران لە چەوسانەوە و هەڵاواردن و پێشێلكردنی مافەكانیان دموكراسی لە ئێران بە تەواوی دانامەزرێ و سەقامگیەر نابێ.\nئه‌م بابه‌ته 2200 جار خوێنراوه‌ته‌وه\nستاتووسی سكرتێری گشتیی كۆمه‌ڵه‌ی شۆڕشگێڕ ده‌رباره هێرشه‌كان بۆ سه‌ر كوردستانی ڕۆژئاوا\nبۆچی پشتیوانی کردن لە «شواری مودیرییەتی گوزار»، بەسوودە؟\n٢٨ی گەلاوێژ "بەرگری ڕەوا"ی خەڵکی کوردستان لە یاسای نێونەتەوەییدا\nستاتووسی سكرتێری گشتیی كۆمه‌ڵه‌ی شۆڕشگێڕ ده‌رباره هێرشه‌كان بۆ سه‌ر كوردستانی ڕۆژئاوا\nوتەکانی هاوڕێ «ناهید بەهمەنی» بەرپرسی کەیسی هەڵاواردنی نەتەوەیی لە ئێران، لە ئەنجوومەنی بەڕێوەبەرایەتی کاتی بۆ پاش تێپەڕین لە کۆماری ئیسلامی ئێران\nساڵی نوێی خوێندن و تێڕامانێک \nخەرمانانی سوور بووەتە پێناسەی شارو نەتەوەیەک. \nهاوڕێ عەبدوڵڵا موهتەدی؛ با دۆست و دوژمن بزانێ، "هەموو کۆرپەیەکی بەر مەمکانی ئەمڕۆی کوردەواری پێشمەرگەیەکی سبەی ڕۆژی کوردستانە"، درەنگ یا زوو ئەوانن (داگیرکەرانی کوردستان) کە دەبێ لەحاست پرسی ڕەوای کورد سەر دانەوێنن.


داعش هێرشێكى له ناوچه‌یه‌كى كوردستان ئه‌نجامدا\nهەواڵ / کوردستان :: 15/01/2020 :: 5114 جار بینراوە\nداعش دوو برای کورد له به‌رامبه‌ر 70 هه‌زار دۆلار ئازاد دەكات\nچەکدارێکی داعش دوای رووبەڕووبوونەوەی پۆلیس کوژرا\nهاوپه‌يمانى نێوده‌وڵه‌تى: هێشتا داعش مەترسی بۆ هاووڵاتيان دروستکردووە\nفەرماندەیەکی پێشمەرگە رایدەگەیەنێت: چەکدارانی داعش لە سنوری قەزای مەخمور هێرشیانکردەسەر هێزە عێراقیەکان، بەڵام هێرشەکە تێکشکێندرا و هیچ زیانێکی گیانیشی نەبووە.\nغازی فەیسەڵ، فەرماندەی هێزەکانی پێشمەرگە لە سنوری مەخمور (ئه‌مڕۆ چوارشه‌ممه 15ى كانونى دووه‌مى 2020) بە دواڕۆژی راگەیاند: كاتژمێر 7:40ى ئەمشەو مەفرەزەیەکی چەکدارانی داعش هێرشێكیان لە بناری چیای قەرەچوغ نزیک گوندی قەڵاتە سۆران ئه‌نجامدا، بەڵام هێرشەکە تێکشکێندرا.\nوتیشی: "چەکدارانی داعش هەوڵیاندا لە هێرشەکەدا بنکەیەکی هێزە عێراقیەکان له ناوچه‌كه بکەنە ئامانج، بەڵام هه‌رزوو لەلایەن هێزە عێراقیەکانه‌وه وەڵامدرانەوە و تەقەیان لێکرا، بۆیه چەکدارانی داعش كشانه‌وه".\nچیای قەرەچوغ ده‌كه‌وێته سنوری قەزای مەخمور-ى سەر بە پارێزگای هەولێر.\nئەو فەرماندەیەی پێشمەرگە باسی لەوەشکرد: لەدوای گرژییەکانی نێوان ئەمریکا و ئێران بەتایبەت دوای کوژرانی قاسم سلێمانی گشت بۆردوومانی فڕۆکەکانی هاوپەیمانان لە سنوری مەخمور و چیای قەرەچوغ وەستاوە، بەوەش چەکدارانی داعش مەترسیان له‌سه‌ر کەمترە و زیاتر هەوڵی هێرشکردن دەدەن، بەڵام ئێمە و هێزە عێراقیەکان مەفرەزەکانمان هاوبەشە و لە ئامادەباشی تەواوداین و نەمانهێشتووە ئەو دەرفەتە بقۆزنەوە بۆ چالاکیەکانیان.


هێرشێکی به موشه‌کی له دژی که‌شتیه ئه‌مه‌ریکیه‌کانی ده‌ریای سور بوونه‌ته هۆی کوشتنی سه‌ربازێکی ئوردونی\nی مانگی هه‌شـت ١٩, ٢٠٠٥\nژماره‌یه‌ك هێرشبه‌ری نه‌ناسراو له ئوردون، سێ موشه‌کیان له شارێکی سه‌ر که‌نار ده‌ریاوه بۆ ژماره‌یه‌ک که‌شتی ئه‌مریکی هه‌ڵداوه و له ئه‌ندامدا سه‌ربازێکی ئوردونی کوژراوه و یه‌کێکی تریش برینداربووه.\nیه‌کێک له موشه‌کان زۆر نزیک بووه له لێدانی یه‌کێک له که‌شتیه ئه‌مریکیه‌کان و دانه‌یه‌کی تریشیان به‌ر شوێنێکی سنوری ئیسرائیل که‌وتووه . موشه‌کی سێهه‌میشیان به‌سه‌ر که‌شتیه‌کی ئه‌مریکی له نزیک به‌نده‌ری عه‌قه‌به‌ی سه‌ر که‌نار ده‌ریای سور ڕۆیشتووه و له ئه‌نجامدا به‌ر بنکه‌یه‌کی له‌شکری ئوردونی که‌وتووه و بۆته هۆی کوشتنی ئه‌حمه‌د جه‌مال نه‌جداوی و به سه‌ختی برینداربوونی سه‌ربازێکی تر.\nئاژانسی هه‌واڵی ئوردونی ڕایگه‌یاندووه که‌وا لێکۆڵینه‌وه سه‌ره‌تاییه‌کان وا ده‌ریده‌خه‌ن که ئه‌م موشه‌کانه له خانویه‌که‌وه هه‌ڵدراوه که له چه‌ند ڕۆژێکی له‌مه‌وبه‌ر له لایه‌ن کۆمه‌ڵێک عێراقی و میسرییه‌وه به کرێ گیرابوو.\nله لایه‌کی تره‌وه، گروپێکی چه‌کداری په‌یوه‌ندیدار به ئه‌لقاعیده‌وه به‌رپرسێتی خۆیان به‌رامبه‌ر ئه‌نجامدانی ئه‌و هێرشه نیشانداوه. ئه‌م گروپه‌ش خۆیان به شه‌هیدانی عه‌بدوڵڵا عه‌زام ناساندووه و ئه‌م ڕاگه‌یاندنه‌یان له‌سه‌ر ئینته‌رنێت بڵاوکردۆته‌وه .


ئه‌گه‌ر خه‌ڵاتی نۆبڵی ٢٠١١ به تاڵه‌بانی نه‌درێ، هه‌زار نه‌فره‌ت له‌و خه‌ڵاته.\nجه‌لال محه‌مه‌د \nلێدوانی سێ که‌سایه‌تی:\n1- به‌ڕێز دکتۆر ئیسماعیل بێشکچی:\nنووسه‌رێکی به ڕه‌گه‌ز تورک و دۆستێکی هێژای کوردانه، باس له‌وه ده‌کات که ئاستی هوشیاری برسیه ئه‌فریقیه‌کان زۆر زیاتره له ئاستی هوشیاری کورده‌کان. بۆ سه‌لماندنی ئه‌م گوته‌یه‌ش نموونه‌یه‌ک ده‌هێنێته‌وه و ده‌ڵێت :- ژماره‌یه‌ک لیکۆڵه‌ره‌وه‌ی ئه‌وروپی ده‌چنه ناوچه‌یه‌کی ئه‌فریقا بۆ لێکۆڵینه‌وه له پاشماوه‌کانی ئه‌و ناوچه‌یه، پاش لێکۆڵینه‌وه ژماره‌یه‌ک نموونه "نه‌موزه‌ج" کۆده‌که‌نه‌وه تاوه‌کو له‌گه‌ڵ خۆیان بیبه‌ن. کاتێک ئه‌فریقیه‌کان ئه‌م دیارده‌یه ده‌بینن ده‌ستبه‌جێ شته‌کانیان پێ داده‌نێنه‌وه و به شه‌ڕیش دێن له‌گه‌ڵیاندا. هه‌رچه‌ند لکۆڵه‌ره‌وه‌کان ده‌خوازن به بڕێک پاره ڕازیان بکه‌ن به‌ڵام بێ سوود ده‌بێت و ئه‌فریقیه‌کان ده‌ڵێن ئه‌م پاشماوانه هی ئه‌م وڵاته‌یه و ته‌نها ده‌توانن لێکۆڵینه‌وه‌یان له‌سه‌ر بکه‌ن و ته‌نانه‌ت ناتوانن هه‌تا شوێنه‌که‌شیان بگۆڕن .\nپاش چه‌ند ساڵێک هه‌مان کۆمه‌ڵه لێکۆڵه‌ره‌وه ده‌چنه ناوچه‌یه‌کی کوردستان و هه‌مان دیارده دووباره ده‌که‌نه‌وه، به‌ڵام کورده‌کان نه‌ک هه‌ر ڕێگرییان لێ ناکه‌ن به‌ڵکو پێیان ده‌ڵێن که پاشماوه‌ی زۆر گرنگتر له ناوچه‌که‌ماندا هه‌یه، ده‌چن هه‌موو پاشماوه‌کانیان بۆ ده‌هێنن و ده‌یانده‌نێ به‌بێ به‌رامبه‌ر.\n2- جه‌لال تاڵه‌بانی:\nله کاتی شه‌ڕی یه‌کێتی و پارتی‌دا تاڵه‌بانی گوتی: ئه‌گه‌ر پاره‌مان هه‌بوو مانگی هه‌زار دینار ده‌ده‌ینه پێشمه‌رگه ، ئه‌گه‌ر پاره‌شمان نه‌بوو ئه‌وا مانگی 500 دیناریان ده‌ده‌ینێ تاوه‌کو شه‌ڕمان بۆ بکه‌ن . به‌و پاره‌یه هه‌م شه‌ڕمان بۆ ده‌که‌ن و هه‌م مه‌منوونیش ده‌بن.\nکاتێک تاڵه‌بانی به پۆستی سه‌رۆک کۆماریش شادبوو ئه‌وا یه‌که‌م گه‌شتی بۆ شیوه‌نی سه‌ر گۆڕی ئیمام خومه‌ینی و دووه‌م گه‌شتیشی تاجه گوڵینه بردن بوو بۆ سه‌ر گۆڕی ئه‌تاتورک و گوتی ئازادی و ده‌وڵه‌تی کوردان خه‌ونی نێو هۆنراوه‌کانه.\n3- مه‌سعود بارزانی:\nپاش کۆتایی هاتنی شه‌ڕی نێوان یه‌کێتی و پارتی گوتی: ئه‌گه‌ر دادگایه‌کی عادیلانه هه‌بێت بۆ لێکۆڵینه‌وه له سه‌ر تاوانبارانی شه‌ڕی ناوخۆ ئه‌وا من و مام جه‌لال بێ تاوانترین که‌سین .\nئه‌گه‌ر باس له تێکڕای نه‌ته‌وه‌که‌مان نه‌که‌ین و ته‌نها باس له ژماره‌یه‌کی هێجگار زۆری ئه‌و نووسه‌ر و به‌ناو ڕۆشنبیرانه‌ی کۆمه‌ڵگای کوردی بکه‌ین ئه‌وا گوته‌ی ئه‌و سێ که‌سایه‌تییه‌ی سه‌ره‌وه ته‌واو ڕاست ده‌رده‌چن . به‌ڵام له هه‌مووی ڕاستتر گوته‌کانی جه‌لال تاڵه‌بانییه .\nمهاباد قه‌ره‌داغی که نموونه‌ی ئافره‌تی کۆیله‌یه، به تاوانی ده‌زانێت ئه‌گه‌ر خه‌ڵاتی نۆبڵی 2011 به مه‌سعود بارزانی نه‌درێت به‌هۆی ئه‌وه‌ی که لیسته دژبه‌ره‌کانی لایه‌نه عه‌ره‌بیه‌کانی له یه‌کتری نزیک کرده‌وه و ماڵی دوژمنی ڕێکخسته‌وه. به‌ڵام من هه‌زار نه‌فره‌ت له‌و خه‌ڵاته ده‌که‌م ئه‌گه‌ر له 2011دا به تاڵه‌بانی نه‌به‌خشرێت به‌هۆی ڕاستگۆییه‌وه.\nزۆر که‌س له‌و پێنووس به ده‌ستانه‌ی که ڕۆژانه پرته‌و بۆڵه‌یان دێت دژ به ده‌سه‌ڵاتدارانی هه‌ردوو بنه‌ماڵه و به تاوانباریان پێناسه ده‌که‌ن، که‌چی له ڕۆژگاری ئیمڕۆشدا که گه‌لانی ناوچه‌که دژ به تاوانباران سه‌رهه‌ڵدان ده‌که‌ن و ته‌خت و تاراجی دیکتاتۆران تارومار ده‌که‌ن ئه‌وا به بیانووی پاراستنی ده‌ستکه‌وته‌کانه‌وه به‌جۆرێک که‌وتوونه‌ته داکۆکیکردن له‌و دوو ده‌سه‌ڵاته که سه‌عید سه‌حافیش به‌و جۆره داکۆکی له سه‌دام حسێن نه‌ده‌کرد.\nله چاوی ئه‌و پێنووس به‌ده‌سته کۆیلانه‌وه ده‌ستکه‌وته‌کانی باشووری کوردستان به‌رهه‌می ئه‌و دوو بنه‌ماڵه‌یه‌یه و هه‌ر به‌وانیش ده‌پارێزرێت. ئیتر به‌بێ ئه‌وه‌ی چاویان ئه‌و ڕاستیانه ببینێت که کاتێک نه‌ته‌وه‌که‌مان ڕاپه‌ڕینی به‌رپا کرد و ده‌سه‌ڵاته نه‌گریسه‌که‌ی به‌عسیان وه‌ده‌رنا هیچ بوونێکی یه‌کێتی و پارتی نه‌بوو له مه‌یدانه‌که‌دا، واته له غیابی هه‌ردوو بنه‌ماڵه‌وه ڕاپه‌ڕین ئه‌نجام درا و پاش ئازادبوونی ته‌واوه‌تی باشووری کوردستان ئه‌وکات به سواری ئوتومبێل به‌رپرسه‌کانیانمان هێنایه‌وه سه‌ر سفره‌ی حازری، خۆ ئه‌گه‌ر ڕاپه‌ڕینی نه‌ته‌وه‌که‌مان نه‌بوویایه ئه‌وا نه‌ک له هه‌موو ژیانی هه‌ردوو بنه‌ماڵه‌دا باشووری کوردستانیان نه‌ده‌بینیه‌وه به‌ڵکو ده‌بوو سه‌رتاپای ژیانیان خزمه‌تکاری بوویایه بۆ پاسدارێکی چه‌قۆکێش.\nله کاتێکدا گه‌لانی ناوچه‌که خاوه‌نی هه‌موو شتێکن و بوونی هیچ ده‌زگایه‌کی جاسوسی ده‌ره‌کیش به‌دی ناکرێت له وڵاتیاندا به‌ڵام بۆ ده‌سته‌به‌رکردنی ئازادی ته‌واوه‌تی ئاماده‌ن هه‌موو شتێک له ده‌ست بده‌ن، ئه‌ی ده‌بێت ئێمه چ شتێک له ده‌ست بده‌ین ئه‌گه‌ر کۆتایی به‌م دوو بنه‌ماڵه تاوانباره بهێنین که باشووری کوردستانیان کردۆته مۆڵگه‌ی ده‌زگا جاسوسیه‌کانی جیهانی و هێشتاش چاره‌نووسی سه‌دان به‌دیلگیراوی شه‌ڕه کوژیه‌کانیان نادیاره؟\n(الکوردی لا یفتهم):\nئه‌م گوته‌یه‌ی سه‌ره‌وه بریتی بوو له گوته‌ی عه‌ره‌به شۆڤێنیسته‌کان به‌واتای (کورد تێناگات)، گوتنی ئه‌م گوته‌یه گه‌وره‌ترین سوکایه‌تی بوو که به کوردانیان ده‌کرد. لێ به‌ڵێ له نووسینی نووسه‌ره کۆیله‌کانه‌وه ده‌گه‌ینه ئه‌و ڕاستییه که چه‌نده نه‌ته‌وه‌یه‌کی ناهوشیارین. له‌و باوه‌ڕه‌دام که نووسینی ئه‌و نووسه‌ره کۆیلانه زۆر له تاوانی ئه‌و چه‌کدارانه زیاتره که بۆ 500 دینار یه‌کتریان ده‌کوشت. کاتێک ئه‌مه تێگه‌یشتن و هه‌ڵسه‌نگاندنی پێنووس به‌ده‌سته‌کانمان بێت ئیتر بۆچی گله‌یی و گازنده له‌و پێشمه‌رگانه بکه‌ین که به گوته‌ی تاڵه‌بانی بۆ 500 دینار یه‌کتریان ده‌کوشت؟\nکاتێک ئه‌مه تێڕوانین و تێگه‌یشتنی نووسه‌ره‌کانمان بێت، ئیتر بۆچی خه‌ڵاتی نۆبڵی 2011 شایسته‌ی تاڵه‌بانی نه‌بێت که زۆر ڕاستگۆیانه ده‌ڵێت ئازادی کوردان خه‌ونی نێو هۆنراوه‌کانه و هه‌موو هه‌وڵێکیشی هه‌ر له‌و پێناوه‌دایه؟\nکاتێک تێڕوانینی نووسه‌ره به‌ناو ڕۆشنبیره‌کانمان به‌و جۆره بێت، ئیتر بۆچی گله‌یی و گازنده له‌و 1200 کۆیله‌یه‌ی کۆنگره‌ی 13ی پارتی بکه‌ین که چه‌پڵه‌ڕێزانی مه‌سعود بارزانی ده‌که‌ن له پای ئه‌وه‌دا که ئه‌قڵی هه‌موو نه‌ته‌وه‌ی کورد به عه‌قڵی منداڵێکی 5 ساڵه ده‌شوبهێنێت و ده‌ڵێت به‌ڵکو ئه‌و منداڵه5 ساڵه‌یه بتوانێت که‌رکوک به‌ده‌ست بهێنێت؟ با نووسه‌ره کۆیله‌کان گوێ له‌م لینکه‌ی خواره‌وه بگرن:\nده‌بێت ئه‌و نووسه‌ره کۆیلانه باش بزانن که به‌رهه‌می له‌مه‌ودوای تاڵه‌بانی و بارزانی زیاتر نابێت له به‌رهه‌می 60 ساڵی ڕابردوویان که جگه له ئاشبه‌تاڵ و ئابڕووچوون زیاتر هیچ شتێکی دیکه‌یان نه‌کرده ده‌ستکه‌وتی نه‌ته‌وه‌که‌مان.\nده‌بێت ئه‌و نووسه‌ره کۆیلانه باش بزانن که ئازادی ته‌واوه‌تی به سه‌رهه‌ڵدان و ڕاپه‌ڕینی گه‌ل مه‌یسه‌ر ده‌بێت نه‌ک به نۆکه‌رایه‌تیکردنی ده‌سه‌ڵاتداران بۆ داگیرکه‌ران.\nئه‌وه ڕاپه‌ڕینی نه‌ته‌وه‌که‌مان بوو که هه‌ردوو بنه‌ماڵه‌ی له که‌ره‌ج و تاران ده‌رباز کرد و ته‌نها ڕاپه‌ڕینی گه‌لیش به ئازادی یه‌کجاره‌کیمان ده‌گه‌یه‌نێت که ئه‌و ئازادییه‌ش به کۆتایی هاتنی ده‌سه‌ڵاتی هه‌ردوو بنه‌ماڵه مه‌یسه‌ر ده‌بێت.\nبه هیوای ڕاپه‌ڕینێکی سه‌رتاسه‌ری نه‌ته‌وه‌که‌مان بۆ کۆتاییهێنان به حوکمی قه‌ره‌قوشی بنه‌ماڵه‌یی و نۆکه‌رگه‌رایی و مه‌زهه‌بگه‌رایی.


سەرباز قازی 12/08/2020 - 00:27 كوردستان\nبه‌رپرسى لقى سێى پارتى له كه‌ركووك رایگه‌یاند سه‌رجه‌م پێكهاته‌كانى كه‌ركووك به سوننه و شیعه و توركمان هێزى چه‌كدارییان هه‌یه و بۆ پارێزگاریكردن لێیان، ته‌نیا كورد بێ پشت و په‌نا ماونه‌ته‌وه له شاره‌كه.\nد.محه‌مه‌د خورشید، به‌رپرسى لقى سێى پارتى له كه‌ركووك به (باسنیوز)ى راگه‌یاند: " به درێژایى مێژوو حكوومه‌ته یه‌ك له دواى یه‌كه‌كانى عێراق هۆزه عه‌شایه‌ره عه‌ره‌به‌كانى سنوورى كه‌ركووكیان پڕ چه‌ك كردووه له‌ژێر ناوى جیاجیا، به بیانووى پاراستنى ناوچه‌كه، هه‌ر له حه‌ره‌س قه‌ومییه‌وه له شه‌سته‌كان، تا هێزه‌كانى سه‌حوه كه له‌دواى 2003 له عێراق دامه‌زران".\nراشیگه‌یاند: "ئێستاش سه‌رجه‌م پێكهاته‌كانى كه‌ركووك به سوننه و شیعه و توركمانه‌وه، چه‌ندین جۆر هێزى چه‌كداریان بۆ دروستكراوه، ته‌نیا كورد نه‌بێ كه هیچ هێزێك نییه به‌رگرییان لێبكات و بێ پشت و په‌نا ماونه‌ته‌وه له شاره‌كه".\nئاماژه‌ى به ئه‌وه‌ش كرد" حكوومه‌تى هه‌رێمى كوردستان له ڕێگه‌ى شاندى دانوستانكارى هه‌رێم و وه‌زاره‌تى پێشمه‌رگه‌وه، له گفتوگۆى به‌رده‌وامدان بۆ ئاساییكردنه‌وى دۆخى ناوچه كوردستانییه‌كان و گه‌ڕانه‌وه‌ى پێشمه‌رگه بۆ ناوچه‌كه، چونكه تا پێشمه‌رگه نه‌گه‌ڕێته‌وه كه‌ركووك، ئارامى بۆ شاره‌كه ناگه‌ڕێته‌وه".


ئیلام بێكارترین ناوچەی ئێران سازمانی خه‌بات کوردستانی ئێران\nئیلام بێكارترین ناوچەی ئێران\nپارێزگای ئیلام نازناوی بێكارترین ناوچەی ئێرانی پێدرا، كە ئەوە زەنگی مەترسیە بۆ لاوان و خوێندەوارە بێكارەكان لەو پارێزگا بێ بەشە.\nبەپێی راپۆرتی ماڵپەری حكومەتی "ایلام بیدار" كە 13ی پووشپەر بڵاو كراوەتەوە، بێكاری و ئەو دیاردانەی بەهۆی بێكاریەوە سەرهەڵدەدەن كە هەژاری یەكێك لە هۆ سەرەكیەكانی تووشبوون بە تاوان، بەرز بوونەوەی رێژەی خوێندەواری بێكار، ئەو ئەگەرە بەهێز دەكات كە رێژەیەكی زۆری كەسەكان بۆ رزگار بوون لە فشاری ئابووری روو لە ئەنجامدانی تاوان بكەن.\nحەشیمەتێكی زۆری لاوانی ئیلام و شاری ئابدانان خوێندنیان تەواو بووە و مەدرەكی كارناسی و هەندێكیش كارناسی ئەرەشەد و دوكتورایان لە زانستگاكان وەدەست هێناوە بەڵام بەبێ كار و پێشە سەرگەردانن.\nخوێندەواری بێكار لە ئیلام\nبەهۆی لێنەهاتویی كاربەدەستانی ئەو رژێمە سەدەنێوەراستیە ژمارەیەكی بەرچاو لە خوێندەوارانی ئەو شارە كە رشتە جۆراوجۆرەكانی زانستگایان تەواو كردوە لە ریستوران و هوتێلی شارە گەورەكانی وەك تاران و لە رەوشێكی تارادەیەك سەخت دا خەریكی كار كردنن بۆ ئەوەی بتوانن لەو رێگەوە شتێك بۆ خۆیان و خانەوادەكانیان وەدەست بێنن.\nیەكێك لەوانەی خوێندنی كارناسی تەواو كردووە دەڵێ: چەند ساڵە كە زیاتر لە 20 جار لە تاقی كردنەوەی ئیستخدامی دا بەشداری كردووە و لەو رێگەدا خەرجێكی زۆرم كردووە و نمرەی قەبووڵیشم وەدەست هێناوە بەڵام لەدوای بەدەستهێنانی نمرەی قەبووڵیش، بە بیانووگەلێك رێگەی چوونە نێو رێكخراوەكانم پێ نەدراوە.\nلە درێژەدا وتی: بەداخەوە رێژەی ئەو كەسانەی وەرگیراون بۆ ئیداراتی دەوڵەتی لە ئاستی پارێزگا و شار زۆر كەمە كە ئەوە هەلی وەرگرتن و قەبووڵ كردنی ئێمە زۆر حەستەم دەكات.\nهێندێ لە لاوانی خوێندەوار و بێكار روویان لە كاری كاتی و سەعات كاری كەم و جوتیاری و حەیوانداری و هەندێكیش خەریكی كاری ئازادن و زۆرێكیش هەروا بێكار ماونەوە. بەڵام هەندێكی دیكە كۆچكردن لە شارستان بۆ شارە گەورەكان و ناوچە دووركانیان پێ باشترە بۆ ئەوەی پیشە و كارێك بدۆزنەوە و بەملی خانەوادەكانیانەوە نەمێننەوە.\nڕێکه‌وت: 2017-07-06 10:07:20


هواوەی مۆبایلی Honor A5ی بە تایبەتمەندی بەرز و بە نرخی تەنها ١٠٥ دۆلار ڕاگەیاند – کەی ئای تی ئێن\nکۆمپانیای هواوەی بە سێیەم بەرهەمهێنی مۆبایل دادەنێرێت لە جیهاندا، لەوەیە پێشبینی ئەوەمان نەکردبێت لەدوای ڕاگەیاندنی مۆبایلی Honor 5C کە نرخی تەنها ١٤٠ دۆلاربوو و هەروەها مۆبایلی Honor 5X کە نرخی ١٦٠ دۆلاربوو، هواوەی مۆبایلێکی تر ڕابگەیەنێت بە تایبەتمەندی بەرز ونرخیشی کەمتر بێت لەم دووانە!\nبەڵام کۆمپانیا بەپێچەوانەی پێشبینییەکان مۆبایلی Honor 5Aی ڕاگەیاند کە دەکەوێتە ناو ئەو جۆرە مۆبایلە چینیانەی کە نرخی گونجاوە و تایبەتمەندی بەرزە کە نرخەکەی تەنها ١٠٥ دۆلارە! مۆبایلەکە پڕۆسێسەری جۆری Snapdragon 617 لەسەرە و ڕامی ٢ گێگابایتە و پارتیەکی ئاست بەرزی بەتوانستی ٣١٠٠ ملی ئەمپێر لەسەرە. ئەم مۆبایلە پەنجە مۆری هەیە و کامێرای پشتەوەی ١٣ مێگاپێکسڵە و هی پێشەوەی ٨ مێگاپێکسڵە.\nشایەنی باسە، مۆبایلی ناوبراو ئەندرۆیدی وەشانی ٦ مارشماڵۆوی لەسەرە و پشتگیری لە نەوەی چوارەمی ڕایەڵە واتە 4G LTE دەکات. بیرگەی ناوخۆیی مۆبایلەکەش ١٦ گێگابایتە. دەربارەی بەردەست بوونی بەگوێرەی سەرچاوەکان ئەم مۆبایلە لە هەینی داهاتووەوە واتە ١٧\_٦\_٢٠١٦ـەوە دەست دەکرێت بە فرۆشتنی!\nتاگەکان ئەندرۆید Honor Honor5A مۆبایل مۆبایلی_هۆشمەند


دوو پاڵه‌وانێتی له هۆڵی شه‌تڕه‌نجی پێشمه‌رگه\nیانه‌ی وه‌رزشی پێشمه‌رگه به هاوكاری یانه‌ی وه‌رزشی خانزاد بۆ یاری شه‌تڕه‌نج و به‌سه‌ر په‌رشتی یه‌كێتی شه‌تڕه‌نجی عێراق و یه‌كێتی شه‌تڕ‌نجی نێو ده‌وڵه‌تی دوو پاڵه‌وانێتی له ژێر ناوی ( پێشمه‌رگه ) ده‌كاته‌وه .\nپاڵه‌وانێتی یه‌كه‌م به شێوه‌ی داخراو ده‌بێت بۆ 10 یاریزان و هه‌روه‌ك دووه‌م پاڵه‌وانێتی به شێوه‌ی كراوه ده‌بێت .\nئه‌مه‌و بڕیاره یاریه‌كانی ئةو ثالَةوانيَتيانة رِؤذى هةينى 10 / 8 / 2018 دةست ثيَبكات و ياريةكانى ماوه‌ی 5 ڕۆژ بخایه‌نێت .\nئه‌سعه‌د ئیسماعیل سه‌رپه‌رشتیاری به‌شی شه‌تڕه‌نجی یانه‌ی وه‌رزشی پێشمه‌رگه تایبه‌ت به پێشمه‌رگه سپۆرت دوا و ووتی ، له بةرواری 10 تا 14 مانگی 8 / 2018 دوو پاڵه‌وانێتی له ژێر ناوی پێشمه‌رگه ئه‌نجام ده‌ده‌ین و یانه‌ی وه‌رزشی پێشمه‌رگه‌ش به سوپاسه‌وه هاوكارمانه بۆ سه‌رخستنی پاڵه‌وانێتیه‌كان .\nئه‌مه‌و ناوبراو ئاماژه‌ی به‌وه‌دا كه ته‌واوی یاریه‌كان 18 یاری ده‌بن و هه‌رپاڵه‌وانێتیه‌كیش له نۆ یاری پێك دێت .